
NÁRODNÝ FRONT SLOVENSKA
Národný front Slovenska (ďalej NfS) – je politické hnutie občanov, záujmových a spoločenských organizácií a hnutí Slovenskej republiky, ktorí sa v ňom združujú v záujme dosiahnutia obnovy a trvalého udržania dostojného života všetkých jej občanov prostredníctvom nekompromisného dosadenia záujmov štátu na prvé miesto v prioritách, bez rozkrádania spoločného majetku všetkých občanov štátu a tiež obrany a ochrany Slovenskej republiky pred súčasnými hrozbami a zhubnými vplyvmi, ktoré prináša globalizácia a nové nebezpečné ideológie spojené prevažne s neoliberalizmom, hlavne pred LGBTI agendou, tzv.rodovou agendou a riadenou migráciou. NfS sa usiluje o presadzovanie tradičných hodnot, ako je zachovanie kresťanského charakteru štátu, ako je ochrana rodiny, presadzovanie národného povedomia a vzbudzovanie hrdosti na štát, národ a jeho dejiny. Pre NfS je posvatný život každého občana štátu, nedotknuteľnost hraníc Slovenskej republiky, zvrchovanosť a suverenita Slovenskej republiky v maximálnej možnej miere,  právo rodičov na výchovu svojich detí, nedotknuteľnosť politického a náboženského presvedčenia každého jednotlivca, bezvýhradná názorová sloboda slova bežných občanov. Hnutie je otvorené pre spoluprácu a spoločný postup všetkým takým politickým subjektom, ktoré neodporujú zameraniu NfS a jeho cieľom.  
Hlavné priority hnutia v skratke: 
· DOSTOJNÁ ŽIVOTNÁ ÚROVEŇ, bytová otázka mladých rodín, plná zamestnanosť...
· POĽNOHOSPODÁRSKA KRAJINA, 100% potravinová sebestačnosť, stromy-poklad...
· SUVERÉNNE ZVRCHOVANÉ SLOVENSKO, priateľ aj s Ruskom, bez diktátu zvonku...


Pojmy : „národ“ a „Slovák“ v ponímaní NfS:
             Pojem národ sa v ponímaní NfS vzťahuje na všetkých riadnych občanov Slovenskej republiky, pričom im neberie právo na úradnú dobrovoľnú deklaráciu ich  národnosti. To isté platí o označení Slovák. Ak hovorí NfS o národe a Slovákoch, hovorí o všetkých svojich členoch a sympatizantoch, ktorí sú s tým stotožnení. Tieto definície vylučujú diskrimináciu národnostných menšín. Záujmom NfS je združiť všetkých ľudí dobrej vole za spoločným cieľom a blahom pre všetkých. Ak hovorí o histórii a osobnostiach národa, hovorí aj  o histórii a osobnostiach tých, ktorí boli súčasťou menšín a pracovali v prospech tohto spoločenstva.
Čo sú a nie sú tézy NfS:
             Tézy NfS nie sú v žiadnom prípade mantrami. Sú to základné myšlienky cieľov zakladateľov frontu, ale sú meniteľné pribúdajúcimi členmi a ich názormi a úpravami, avšak sú nadhodením tém a základom pre diskusiu a ich základný charakter zostáva vždy zachovaný. Sú to úprimné úmysly tvorcov, ale meniteľné a nahraditeľné odbornými aj názorovými úsudkami participujúcich odborníkov a členov, avšak v mantineloch definície a cieľov Národného frontu Slovenska.
Pre koho je určený NfS
             NfS už z definície nevylučuje zo spolupráce nikoho, kto sa stotožňuje s jeho cieľmi. Preto pre NfS nie je prekážkou združovanie členov pravicového a ľavicového pohľadu na svet. Je to dokonca priam nevyhnutnosť, v čase, keď čelíme vážnym hrozbám a keď sa svet zmieta v nepretržitých krízach rozneho charakteru. Hranica NfS končí tam, kde nastupuje globalizácia, vykorisťovanie, extrémny liberalizmus, zrada štátnych záujmov, odnárodnenie, imperializmus a zhubné novodobé transrodové a rodové ideológie. NfS nepožaduje od rozne ideologicky zameraných členov zmenu ich orientácie, ak zostanú v mantineloch definície NfS. Vstup do NfS ich spojí iba v spoločných cieľoch a snahe. 
NfS – vzájomný rešpekt a úcta
             Členovia, ktorí sa pripoja do tohto združenie teda majú niektoré úplne iné pohľady na minulosť, prítomnosť aj budúcnosť, iné ideologické a aj náboženské presvedčenie. Hľadiac však na nedostojnú životnú úroveň občanov, neschopnosť štátu zabezpečovať svoju obrannú, potravinovú a inú bezpečnosť, hľadiac na nebezpečenstvá ohrozujúce Slovenskú republiku, jej občanov a ich pokojný život sa v spoločnom záujme zavazujú k nevyhnutnému vzájomnému rešpektu, tolerancii názorov v rámci NfS, zdržanlivosti v kritike krokov svojich spolučlenov navonok a patričnej úcte jeden k druhému.



Sposob dosahovania cieľov NfS
             Keďže takmer jedinou účinnou formou dosiahnutia cieľov v terajšej forme spoločnosti sú voľby v súčasnej podobe, musí sa NfS podriadiť súčasnej podobe a vstúpiť do politickej štruktúry Slovenska. Vo vhodnom čase zabezpečiť potrebné kvórum podpisov na účasť vo voľbách a zabezpečiť potrebné financie ako volebnú kauciu aj výdavky na prvú kampaň. NfS sa zavazuje neútočiť na žiadnu politickú stranu a hnutie, ktoré sa neprieči jej hodnotovým definíciám a ani neopatovať útoky z ich strán. Proti prípadným útokom sa zavazujeme brániť iba argumentačne a bez protiútokov. Budeme rezistentní proti akýmkoľvek útokom takýchto strán a hnutí, v záujme Slovenskej republiky a dosiahnutia blaha občanov a národa.
Financovanie NfS
             Pre NfS je nevyhnutné, aby vzhľadom na dokaz svojich čistých úmyslov a na dokaz toho, že je hnutím pre všetkých bežných Slovákov nemalo žiadnych veriteľov a mecenášov, žiadne skupiny finančníkov a bolo úplne nezávislé. Preto jeho financovanie bude pozostávať jedine z členských príspevkov a darov jednotlivcov, združení a organizácií, avšak transparentne a uveriteľne, s jasným finančným stropom určeným pre jednotlivcov aj organizácie, aby nevzniklo žiadne podozrenie. Každý jednotlivý člen bude prispievať do hnutia svojim pravidelným príspevkom a príspevky od organizácií sa budú prijímať len adresne a transparentne s otvorenou kontrolou pre kohokoľvek. Nebudeme prijímať žiadne financie zo zahraničia, okrem občanov Slovenska, ktorí žijú v zahraničí, rovnako úplne otvorene a transparentne. Aby sa do NfS mohli zapojiť aj ľudia so zlou ekonomickou situáciou, na ich požiadanie sa zbavia povinnosti platiť členské a jeho náhradu možu zabezpečiť dobrovoľne iní členovia alebo organizácie. Pod organizáciami sa tu v žiadnom prípade nemyslia žiadne finančné skupiny ani žiadne firmy a podniky. Sú to výlučne záujmové združenia a spoločenské organizácie skupín občanov. Vymyslený príklad – Spolok vlastencov okresu Žilina..., Šachisti obce Stará Turá...
Štruktúry NfS
             Štruktúry NfS budú mať dve úrovne. Prvá úroveň vyplýva zo zákonov SR a naplní literu zákona. Druhá úroveň štruktúry NfS nebude nezákonná, ale bude podstatná pre vývoj v hnutí a budú ju tvoriť Výkonná rada a Rada starších.
             Výkonna rada bude mať na starosti celú administratívnu činnosť NfS a vlastne bude zabezpečovať aj celú prvú úroveň. Bude určovať výšku a frekvenciu platby členských príspevkov. Bude rozhodovať o forme propagácie NfS, vyčleňovaní finančných prostriedkov. Bude mať na starosti styk s úradmi aj evidenciu. Bude vyhlasovať voľby do štruktúr NfS a zabezpečí styk s médiami a verejnosťou. 
              Rada starších bude rozhodovať ako prvá o zmenách téz NfS v jednotlivých bodoch, ich doplnenie, odstránenie či celkovú zmenu definície cieľov NfS. Bude rozhodovať v sporných prípadoch o členstve, či nečlenstve záujemcov či o vylúčení člena pri závažnom rozpore s členstvom v NfS. Može vydávať správy, ktoré poukážu na pozitívnu, či negatívnu činnosť členov. Jej členovia budú mať jediní právo navrhovať svojho nového člena v prípade potreby. Bude srdcom a dušou NfS. Može vystupovať v styku s médiami. Jej členom možu byť len všeobecne prijímaní ľudia, ktorí v minulosti vykonali službu vlasti v politickej, kultúrnej či inej spoločensky významnej úlohe a nikdy sa nespreneverili záujmom národa a štátu, sú bezúhonní v zmysle morálky, pričom sa neberie do úvahy len domnelý prehrešok a obvinenia bez výsledku. Všetky rozhodnutia rady starších musí následne schváliť aj štruktúra prvej úrovne, aby nevznikli pochybnosti o zákonnosti rozhodovania. Rozpor medzi dvoma úrovňami je neprípustný. Prípadné rozdielne hlasovanie sa musí dať na rozhodnutie celej členskej základne v hlasovaní.
Vnútorné voľby NfS
             Rada starších má doživotné členstvo, ktoré zaniká len vzdaním sa funkcie, zistením závažných skutočností a následným odvolávaním členskou základňou. Nového člena Rady starších na vlastný návrh jej člena volí celá členská základňa NfS dvoma tretinami členov. 
Výkonná rada pozostáva zo zástupcov všetkých krajov a predsedu hnutia a dvoch podpredsedov a zároveň štatutárov. Zástupcov krajov si navrhnú hlasovaním predsedovia všetkých okresov daného kraja, ak nie sú ustanovení, navrhne ich predseda hnutia a následne ich schváli snem hnutia na svojom riadnom zasadnutí. 

Volebná kandidátka NfS do celoštátnych volieb
             Rada starších odporúča svoju nomináciu na kandidátku do celoštátnych volieb z členov NfS, a to tak, aby každý okres mal na kandidátke aspoň jedného kandidáta. Ostatných doplní podľa vlastného uváženia. O kandidátoch sa hlasuje tak, že za každého kandidáta z príslušného okresu hlasujú ľudia len z jeho vlastného okresu na vlastných okresných snemoch, alebo overiteľne elektronicky, čo musia odoslať predsedníctvu strany, ktoré tvoria krajskí predsedovia plus predseda a dvaja podpredsedovia hnutia. O tých ostatných hlasujú všetci členovia na riadnom zasadnutí, alebo overiteľne elektronicky. NfS deklaruje otvorenosť svojej kandidátky pre spriaznené politické strany a hnutia, ktoré prejavia o to záujem na základe rokovaní medzi NfS a danými politickými subjektami a po odporúčaní Rady starších a odsúhlasení členmi.




PROGRAMOVÉ TÉZY NfS
CELKOVÉ VYSVETLENIE VÝCHODÍSK, POSTOJA A KROKOV PRED SAMOTNÝMI TÉZAMI
             Národný front Slovenska je úprimným hnutím bežných občanov Slovenska s vlasteneckým cítením, bez podpory, závislosti a odkázanosti na finančné skupiny, oligarchov, komerčné firmy, zahraničnú podporu a vzniká zdola z nespokojnosti národa pod ktorým rozumieme aj všetky národnostné menšiny. Tézy Národného frontu Slovenska sú živým dokumentom, ktorý sa mení s vývojom potrieb spoločnosti, ale hlavné myšlienky a hlavné ciele zostávajú vždy zachované. Našim cieľom nie je ako u iných strán partikulárny záujem úzkych skupín ľudí, ale cieľ je, aby celé vládnutie v štáte slúžilo ľuďom práce, národu, vlastencom, manuálne pracujúcim, pracujúcej inteligencii, poctivým živnostníkom a poctivým drobným aj vačším podnikateľom. Získať funkcie je pre všetkých členov NfS nie príležitosťou obohatiť sami seba, ale SLÚŽIŤ ĽUĎOM, NÁRODU A VLASTI.
             V NfS sme si dobre prehodnotili situáciu a zistili sme, že jedinou možnou cestou ako zabezpečiť dostojnú životnú úroveň národa je cesta vykročenia na maximálnu možnú mieru položiť záujmy štátu na prvé miesto pred všetko ostatné. Iná cesta k naplneniu cieľa neexistuje. Preto je viac ako isté, že pri plnení takto formulovaných téz dospejeme k vonkajšiemu sporu s nadnárodnými organizáciami. Vtedy si bude musieť národ vybrať, buď zostať v područí cudzieho sveta, ako je tomu doteraz, lavírujúc medzi nič neriešiacimi frakciami politiky tak či onak riadenej niekým iným, bez nádeje na dostojný život, alebo odvážne zahodiť strach a napredovať svojou vlastnou cestou. Samozrejme, s vedomím, že ani iné národy sveta nespia, a túžia rovnako ako Slováci byť pánmi nad svojim osudom a zmeniť svet k lepšiemu. SUVERENITA, ZVRCHOVANOSŤ a SEBESTAČNOSŤ v spojení s otvorenými priateľskými vzťahmi ku všetkým štátom sveta je receptom na dosiahnutie spokojnosti národa.
             Každý, kto si prečíta tieto tézy, určite si povie, že je to takmer nedosiahnuteľná a dlhodobá úloha. A naozaj to tak je. S politikou na jedno volebné obdobie sa nikdy nič postatné nezmení. Tieto úlohy si vyžadujú dlhý čas realizácie a náročné úsilie. Ale iným sposobom sa náš svet nezmení. Musíme dosiahnuť trvalé plnenie týchto úloh. Budú sa musieť od základu zmeniť volebné procesy a znova vytvárať časovo ohraničené plánovanie. NfS sa však snaží týmito tézami predostrieť skutočný komplex nutných zmien. Preto očakávať rýchle výsledky takto navrhnutého projektu do bodky je nemožné. No ak by ste vy – národ – dali takémuto projektu šancu a doveru, už za krátky čas by dokázal vykonať mnoho z týchto plánov, ktoré by priniesli viac úžitku celému národu. ODVAHA, VYTRVALOSŤ a DLHODOBÝ PLÁN, sú receptom na dostojný život Slovákov v budúcnosti.
             A ešte tá najdoležitejšia vec, bez ktorej sú naše plány a projekty márne. Jedine S BOŹÍM POŽEHNANÍM možeme vykročiť aj kráčať po tejto ceste.

ZAHRANIČNÁ POLITIKA
             Snaha o dobré a rovnocenné vzťahy so všetkými štátmi sveta bez rozdielu. Nevmiešavanie sa do vnútorných záležitostí iných štátov, ani do nezainteresovaných sporov medzi nimi. Jediné prijateľné vyslovovanie nezainteresovanej kritiky iných štátov je na pode medzinárodných a celosvetových platforiem, ktorých je štát súčasťou ako je napríklad OSN.  Rovnaký prístup optiky štátu ku všetkým štátom sveta. Snaha o taký medzištátny dialóg s každým štátom sveta, ktorý vynechá rozpory a rozdielne názory, a bude sa zameriavať len na spoločné záujmy a spoluprácu.
             Zabezpečenie platného referenda s otázkou súhlasu, či nesúhlasu občanov s členstvom v NATO či v iných vojenských obranných združeniach a zoskupeniach. Bezodkladné stiahnutie všetkých vojenských misií z krajín, kde sú spoločnosťou vnímaní ako okupanti, alebo navodzujú dojem nepriateľstva voči inému štátu. 
             Striktné obhajovanie záujmov Slovenskej republiky (ďalej len SR)  pred záujmom EÚ a iných nadnárodných organizácií až do dosledkov, čo znamená aj zosúladenie slov a činov predstaviteľov štátu vnútri štátu aj navonok. Odstránenie článku z Ústavy o nadradenosti zákonov EÚ pred zákonmi SR. Odmietnutie riadenej migrácie, uprednostnenie potrebnej pomoci núdznym krajinám sveta na ich území, podpora ich prosperity, podpora zamedzenia diskriminácie iných krajín, nesúhlas s premenou EÚ zo slobodného združenia štátov na megaštát, nesúhlas s ďalším prenosom práv štátu na EÚ, nesúhlas so spoločným prokurátorom, snaha o návrat nepotrebných kompetencií spod EÚ naspať pod štát. Preferencia premeny EÚ na Európu národov. Nesúhlas s rozhodovaním EÚ o kultúrno-etických otázkach na našom území a neprijatie cudzích ideológií vnucovaných našim obyvateľom, ako sú rodové a transrodové ideológie a podobne. Nesúhlas s implementovaním cudzích pohľadov na otázky náboženskej slobody na našom území. 
             Vyššia úroveň spolupráce so susednými krajinami V4, vo veciach, kde sa názory zhodujú, alebo podobajú. Iniciovanie novej úrovne hospodárskej spolupráce štátov V4 plus Ruska a zároveň iniciovanie rozšírenia V4 na pristúpenie ďalších susediacich a blízkych štátov. Vyššia úroveň spolupráce s príbuznými Slovanskými národmi v duchu Štúrovej podpory Slovanskej vzájomnosti. Otvorenosť a bližšia spolupráca smerom na východ k Rusku a k Číne. Podpora projektov, ktoré prinášajú obojstranný úžitok, ako je Hodvábna cesta a pod.





OBRANNÁ POLITIKA
             Zdoraznovať v spoločnosti význam mieru a túžbu po jeho dosiahnutí v celom svete. Pripomínať a zdorazňovať skutočných víťazov minulých vojen, skutočných osloboditeľov a obete a tragédie všetkých minulých vojen a poukazovať pritom na nezmyselnosť všetkých vojen.
              Výhradné zameranie politiky štátu na obranný charakter vojska. Stiahnutie vojsk z území iných štátov, kde možu budiť zdanie okupanta, alebo agresora. Neuzatvárať a v prípade potreby zrušiť všetky zmluvy, ktoré ohrozujú suverenitu SR prítomnosťou cudzích vojsk, ich základní, alebo zázemia. Vojenské zmluvy s inými štátmi uzatvárať rozumne, len so súhlasom NR SR tak, aby boli výhodné pre SR a neohrozovali bezdovodne iné štáty. 
             Prehodnotenie efektívnosti výzbroje armády. Zabezpečenie obrany prioritne moderným protiraketovým sytémom. Zavedenie dobrovoľnej vojenskej služby pre mladých ľudí s ich vojenským výcvikom a ich nasadzovaním v oblasti pomoci civilnému sektoru ako napríklad pomoc pri živelných katastrofách a iné. Prioritný nákup vojenskej techniky a výzbroje a presadzovanie ich výroby na Slovensku. Vytvorenie domobrany civilného obyvateľstva s pomocou a podporou štátu, skutočná obnova pripravenosti Civilnej obrany na akékoľvek udalosti a katastrofy ohrozujúce občanov Slovenska.
             Rozvíjať v mládeži hrdosť na štát a zručnosti potrebné na prípadnú obranu vlasti. K tomu aj povoliť činnosť organizácií, ktoré sa vytvárajú za účelom obrany vlasti cez lásku a hrdosť k nej a k národu. Povoliť činnosť takýchto organizácií na základných a stredných školách primerane veku a na báze dobrovoľnosti a so súhlasom rodičov takýchto detí. Rozvíjať u detí vzťah k mieru a vysvetľovať jeho význam, zároveň im vštepovať aj nevyhnutnosť byť pripravenými ho brániť. 
ZDRAVOTNÍCTVO
             Postupné zosúladenie praxe s Ústavou o bezplatnom zdravotníctve, prípadne prehodnotenie Ústavy SR tak, aby sa Ústava zhodovala s praxou, ale prioritne pokiaľ sa dá, je potrebné podľa finančných možností štátu dosiahnuť skutočne jeho bezplatnosť.
             Odstrihnutie finančných skupín od priživovania sa na verejných fondoch nášho verejného zdravotníctva zmenou poistného systému, očistením verejných nemocníc od cudzích elementov, ktoré ich oberajú o lukratívne činnosti. Znovupresunutie kompetencií a nemocníc spod správy krajov na štát. Zabezpečenie dostupnej zdravotnej starostlivosti na celom území SR zmenou financovania ambulancií, viazaním dotácií na miesto posobenia a rovnomerným pokrytím celého územia SR patričnou zdravotnou starostlivosťou, okrem výnimočných úzko špecializovaných oddelení.  
             Zmeniť povinné očkovanie obyvateľstva takým sposobom, že sa nebude dať občanom nanútiť represívne štátom, ale zostane zachované pre všetkých zdarma ako doteraz a rovnako zostane zachované jeho plánovanie a predvolávanie obyvateľstva lekármi, ktoré sa však bude dať odmietnuť. V prípade pandémie nákazy určitých skupín obyvateľstva sa možu mimoriadne využiť aj represívne formy povinného zaočkovania, ale len na báze rozhodnutia parlamentu a represií v zmysle vyvodenia zodpovednosti za škody sposobené rozširovaním nákazy. 
             Vyvinutie mechanizmu kontroly využívania liekov na predpis pacientami, v spolupráci s lekármi s cieľom ich efektívneho využívania a zamedzenia plytvania. Obnova a oživenie výroby liekov v širšom meradle na území Slovenskej republiky a prioritne slovenskými výrobcami.
             Budovanie nových zdravotníckych zariadení bude v budúcnosti podmienené aj výstavbou určitého počtu ubytovacích kapacít pre lekársky či zdravotnícky personál s výhodnými podmienkami.
ŽIVOTNÉ PROSTREDIE
             Analýza skutočných príčin masívneho výrubu lesov. Vytvorenie širokého diskusného tímu lesníkov aj odborníkov na životné prostredie, s cieľom nastaviť hospodárenie a ochranu v lesoch tak, aby sa čo najviac zachovala a obnovila jeho funkcia a stav. Zastavenie lykožrútovej kalamity. Zabránenie škodlivého vplyvu roznych nekompetentných „ochranárskych“ zoskupení na rozhodovanie o lesoch. Podpora zalesňovania v maximálnej možnej miere.  Rozumné prehodnotenie počtov lesnej zveri a jej rozumná regulácia z pohľadu lesníkov a po diskusiách s poľnohospodármi a inými dotknutými zložkami.   
             Zamedzenie nezmyselného výrubu stromov v okolí riek a potokov, ktoré zadržiavajú viac vody v krajine a spomaľujú tok vody. Zamedzenie výrubu stromov v mestách na minimálnu mieru, lebo ochladzujú mesto. Zamedzenie masívneho výrubu stromov s argumentom tzv.vnútorného sondovania kmeňov na pohľad zdravých stromov. Vysádzanie stromov pozdĺž ciest a chodníkov, ktoré budú tak, ako v minulosti pohlcovať CO2 a vytvárať blahodarný tieň pre chodcov, cyklistov i vodičov. 
             Podla možnosti absolútne vylúčenie PET fliaš z predaja a ich náhrada sklenými vratnými obalmi. Prípadne pri potrebe aj ochota obnovenia sklárskej výroby za týmto účelom.  Znovuzavedenie vratných sklených obalov v maximálnej možnej miere.
           Recyklácia odpadu na báze zásluhovosti celoplošne. Občan zaplatí menej, čím viac vytriedi. Budovanie spracovateľského recyklačného priemyslu, ako súčasť reštrukturalizácie celkového zamerania priemyslu znižovaním podielu automobilového priemyslu. Zameranie výrobného priemyslu smerom maximálneho predĺženia životnosti strojárskych výrobkov, elektrotechnických či elektronických komodít a pod.
           Premiestnenie kamiónového tranzitu z ciest, na nákladnú prepravu po železnici v maximálnej možnej miere masívnym dobudovaním železničných trás, vývojom a výrobou takto prisposobených železničných vozňov, využitím aj trasy budúcej širokorozchodnej železnice v medzinárodnej spolupráci. 
ŠKOLSTVO
             Maximálne vrátenie kompetencií a správy škol do rúk štátu a návrat k úspešnému sposobu vzdelávania v minulosti. Financovanie škol zmeniť z nezmyselného financovania škol príspevkom na žiaka, na centrálne financovanie štátom podľa skutočných potrieb školy, pričom regulácia potrebných počtov škol a tried bude prebiehať centrálne na úrovni okresov, krajov a štátu. Podľa nášho názoru sa v súčasnosti chaosom „alternatívnych“ sposobov vyučovania a ľubovoľou samospráv škol vytvárajú na Slovensku podmienky na nevedomosť a nekvalitu odborníkov. Našim cieľom je ukončiť chaos vo vyučovaní na základných školách pevnými učebnými osnovami a stanovenými učebnicami určenými štátom ako v minulosti. Nechceme odmietnuť všetky iné sposoby, ale základ musí byť zachovaný. Pokrytie štátu hlavne základnými školami musí byť také, že bude garantovať rodičom maximálnu prijateľnú vzdialenosť od adresy ich bydliska. Oddelíme jasne v rozpočte balík peňazí určený na výplaty zamestnancov, balík na chod škol, a balík na investície do infraštruktúry a údržby budov.      
             Do škol zavedieme v rámci predmetu Občianska náuka Výchovu k vlastenectvu a v rámci branných cvičení umožníme MO SR, vlasteneckým organizáciám a iným skupinám schváleným štátom dobrovoľné oboznámenie žiakov so sposobmi obrany vlasti, hrdosťou na štát, ktoré budú v súlade s Ústavou SR a štátotvorným národom. Zamedzíme prístup  cudzích ideológii do škol. Zabezpečíme také učebnice a učebné osnovy, ktoré budú učiť deti a mládež o našej minulosti, osobnostiach a vzbudzovať znova lásku k vlasti a národu.
             V strednom školstve chceme obnoviť učňovské školstvo podľa potrieb spoločnosti tak, aby boli zabezpečené do blízkej budúcnosti všetky potrebné druhy povolaní. V spoločnosti budeme zdorazňovať úctu ku každému povolaniu bez rozdielu a prirodzenosť rozdielov schopností každého jednotlivca. Nebudeme sa spoliehať len, ako sa to deje v súčasnosti na firmy, ktoré dnes sú tu a zajtra tu nebudú. Chceme podporiť také odbory, ktoré budú potrebné pre spoločnosť, pričom výučba musí ísť ruka v ruke s vývojom technológií a učitelia a učebné osnovy a materiály sa musia kontinuálne prisposobovať vývoju. Všeobecné predmety budú riadené a určované ako na základných školách štátom a používať len štátom schválené učebnice. 
             Prehodnotíme potrebné počty vysokých škol a univerzít, aj ich zameranie. Znova zavedieme prístup žiakov k typu vyššieho vzdelania na princípe ich schopností a hodnotenia. Nie je možné, aby mali štvorkári prístup na tie isté školy ako jednotkári. Takýmto sposobom aj prirodzene naplníme potreby spoločnosti v oblasti učňovského školstva. 
             Už od materskej školky budeme do procesu výchovy detí zavádzať výučbu zručností a vzťahu k poľnohospodárstvu. Podľa možnosti chceme zabezpečiť pre školy potrebné vybavenie v tomto smere.  
             PODPORA UČITEĽOV. Pre všetky budúce novostavby škol navrhneme také projekty, aby tieto školy zahŕňali zo zákona aj zopár ubytovacích možností pre učiteľov, či už priamo v rámci objektu školy s oddeleným vchodom, alebo alternatívou ubytovania v obci. Hlavne v malých obciach k prilákaniu mladých učiteľov, ktorí si tak možu zabezpečiť prvé bývanie.. Zavedieme povinnú etickú výchovu, v rámci ktorej budú žiaci vedení k slušnosti, ľudskosti, k úcte k iným ľuďom, najviac však k starším a k učiteľom. Dnešný sposob výučby v predmete etika to vobec nerieši. Znova obnovíme poriadok vo vzťahu žiak - učiteľ. Učiteľ musí požívať aspoň minimálny stupeň úcty a žiaci sa nemožu správať k nemu nevhodne. Dnes sa len operuje s prirodzenou autoritou, ale zjavne to nefunguje. Ukončime nezmyselné a chaotické určovanie výšky platu učiteľa. Celoštátne zanalyzujeme možnosti štátu a vypočítame priemernú výšku platu učiteľa základnej, či strednej školy a potom určime platy podľa dosiahnutého vzdelania, počtu odpracovaných rokov, zásluhovosti podĺa počtu odučených hodín, nepovinných predmetov, krúžkov aj podľa náročnosti vyučovaných predmetov a podľa dosiahnutých úspechov, ale nie podľa priemeru známok, ale iným sposobom. Nikto sa tak nebude cítiť diskriminovaný a nedocenený. 
POĽNOHOSPODÁRSTVO A LESNÉ HOSPODÁRSTVO
             Poľnohospodárstvo je jednou z kľúčových tém pre NfS. Je to strategicky asi jedna z najdoležitejších oblastí rozhodujúcich o nezávislosti suverénneho štátu. Dostatok obživy obyvateľstva z vlastných zdrojov – potravinová sebestačnosť je základ prežitia v akýchkoľvek časoch. NfS preto v prvom rade odmieta predaj pody cudzincom. V čo najvačšej možnej miere zamedzíme ďalšej premene úrodnej poľnohospodárskej pody na iné účely. Už žiadne priemyselné parky a fabriky, ani obchodné prevádzky  na úrodnej pode! Štát určí potrebné výmery jednotlivých druhov pestovaných plodín tak, aby všetko smerovalo k znova-vytvoreniu potravinovej sebestačnosti Slovenska. 
             Vytvoríme vhodné podmienky pre vznik vačších poľnohospodárskych celkov vo forme ako boli bývale JRD prostredníctvom dotácií na poľnohospodárske stroje, palivo, komodity a pod., a ich zvýhodnením pre vačšie združenia malých poľnohopodárov. Odstránime nezmyselné dotácie na plochy neobrábané a neproduktívne. Všetky dotácie musia ísť tým poľnohospodárom, ktorí reálne pestujú plodiny a chovajú hospodárske zvieratá. 
             Oživením poľnohospodárstva vytvoríme mnoho pracovných miest v rezorte, do ktorých máme v pláne zapojiť všetkých schopných občanov. Vyriešime tým aj nezamestnanosť všetkých skupín obyvateľstva prácou, ktorá nebude vyžadovať náročné kvalifikačné predpoklady. Zrušíme všetky nezmyselné administratívne prekážky dorábania kvalitnej prírodnej potraviny. Znovu obnovíme výskumné ústavy overené v minulosti pre posudzovanie a predpoklady v poľnohospodárstve. Agronómia bude zohrávať znova významnú úlohu. Našou snahou bude vybudovať všade potrebné zavlažovacie systémy a krajinný profil aj v poľnohospodárstve vytvárať tak, aby voda zostávala viac na poliach. Zakážeme na území Slovenskej republiky pestovať i testovať GMO plodiny.
             Podporíme takú sieť predaja domácich poľnohospodárov, aby neboli odkázaní už nikdy na cudzie obchodné reťazce a ich politiku. Ich predajne musia byť v každej vačšej obci. Poľnohospodárstvo musíme za každú cenu pretvoriť tak, že potraviny z cudziny nám nebudú konkurenciou ani v cene. Zákonmi pre výrobcov potravín postupne budeme sprísňovať pridávanie nepotrebných a škodlivých potravinových prísad v potravinách a nahrádzať ich prirodzenými zložkami. 
             Budeme propagovat a podporovať domáci chov hospodárskych zvierat domácnosťami na vidieku, a to odstránením administratívnych prekážok, poplatkov a aj zvýhodnenou možnosťou nákupu krmovín. Odstránime obmedzovanie domácich vidiečanov nezmyselnými požiadavkami zákonov a obťažovaním v ich hospodárskej činnosti. Pripravíme zákony na úrovni štátu tak, že na vidieku sa zavedú určením samospráv zóny tzv. „vidieckeho života“, v ktorých sa nebude mať nikto nárok sťažovať na primeraný susedov chov hospodárskych zvierat a na obťažovanie zápachom a „pohľadom“. Nadmerné a neprimerané správanie bude naďalej neprijateľné. Na druhej strane sa vyhlásia zóny „nehospodárskeho života“, kde budú určené  prípustné maximálne medze pre chov zvierat a hospodársku činnosť. Už dnes vieme na vidieku posúdiť takéto zóny, ktoré nám vyrástli v našich obciach a ktoré sú dodnes nezžité so starousadlíctvom.
             Budeme uvažovať o presune lesného hospodárstva do agendy životného prostredia, ale tak, aby zostala zachovaná aj hospodárska funkcia lesa a aby prepojenie ministerstiev poľnohospodárstva a životného prostredia bolo čo najužšie. V lesnom hospodárstve zavedieme kvóty na vývoz dreva akéhokoľvek druhu a kvality. Sprísnime a zavedieme tresty za nezákonne masové výruby dreva tak, že sa previnilcom neoplatí porušovať zákon. Nenecháme rozhodovať o lesoch samozvaných „ochranárov“ a nikdy už nedovolíme, aby náš les zničila lykožrútová kalamita len kvoli premnoženiu tohto škodcu. Skutočným odborníkom a lesníkom zveríme starostlivosť o lesy tak, aby vysádzali, starali sa o početnosť zveri a o prírodu, ako stáročia predtým. Budeme rozlišovať a verejnosť informovať jasne a zrozumiteľne o príčinách holorubov a o náprave stavu. Vytvoríme podmienky pre vznik spracovateľských podnikov za účelom zhodnotenia drevnej hmoty prioritne na Slovensku, čím zároveň znova vytvoríme pracovné miesta a diverzifikujeme zdravo naše hospodárstvo. Drevná štiepka sa bude spaľovať v elektrárňach zo všetkého drevného odpadu, a výrub zdravých stromov kvoli tomuto spaľovaniu odstránime iným sposobom. Ani gram dreva nesmie vyjsť navnivoč.
             Zmeníme pojem – vlastník lesnej pody. Vlastníci lesa si nebudú moct nárokovať odškodné od štátu za nevyťažené drevo. Veď les je tu pre všetkých. Budú mať ale nárok na určitú ťažbu pre svoje potreby, aj pre svoje zhodnotenie, aby cítili výhodu vlastníctva. Zavazujeme sa, že nebudeme dávať žiadne reštrikcie pre občanov, ktorí si chcú nazbierať z prírodných zdrojov plody pre svoju potrebu aj pre zhodnotenie v primeranej miere. Často je to pre niektorých dnes jedna z mála možností ako-tak vyžiť. Pre núdznych ako sú aj Rómovia z biednych osád umožníme aj nazbierať si drevo, ale pod dozorom lesníkov, ktorí im určia čo, kde možu zbierať, vždy je to lepšie riešenie, ako nechať pľundrovať vzácne stromy na čierno.
             Odmietneme riešiť problémy záplav systémom masívneho výrubu v povodí riek, čo tok len zrýchľuje, nezachytáva vodu v krajine a ničí prírodu a krajinu. Takýto systém zachráni jednu dedinu pred povodňou a ohrozuje celý región neúmerne. Zároveň odmietneme a zákonom obmedzíme výrub stromov v mestách, parkoch, v okolí ciest, aleji chodníkov, medzi poľnohospodárskymi parcelami a pod. 
MEDIÁLNA POLITIKA NfS
             Jednou z prvých vecí, ktorú zmeníme po vytvorení vlády bude mediálny priestor.  Zmeníme od základu filozofiu Rady pre vysielanie a retransmisiu. Zloženie jej členov musí byť také, aby zabezpečilo na Slovensku záujmy štátu, národa, z odborníkov na detskú psychiku, etiku, z ľudí vlasteneckého a kultúrneho vnímania a nie rozne prospechárske či ideologicky všelijako zafarbené záujmy. 
             Málokto vníma rozdiel medzi tým čo je „verejnoprávne“ a čo „štátne“. Vnímame len nespravodlivosť a rozdiely v tom, kto má a kto nemá možnosť sa v takej televízii vyjadrovať. Preto  „Verejnoprávna“ televízia a rozhlas budú financované zo štátneho rozpočtu. Vláda bude mať zo zákona určený pravidelný priestor v nej na prezentovanie svojich zákonov, zámerov a upozornenia občanov bez kontraproduktívneho zasahovania novinárov. Hlavným cieľom je informovanie občanov o legislatíve. 
             Každé médium, ktoré bude registrované v SR bude mať povinnosť udávať svojho koncového majiteľa a financovanie zo zahraničia. TV a noviny, časopisy a vobec všetky právnické osoby verejne sa prezentujúce. Televízie registrované v SR, súkromné aj verejné budú mať zákaz vysielania nevhodného obsahu pre deti pred odborníkmi určenou večernou hodinou, a to určí vládou poverená komisia so zameraním na násilie a sexualitu zobrazujúce programy. Argumenty o nekonečných možnostiach internetu neobstoja. Internet je priestor, ktorý štát nemá možnosť regulovať až tak, ako iné médiá. Registrované médiá budú rešpektovať zákony SR. To platí aj pre kiná a divadlá ohľadom prístupnosti pre detí na predstavenia. 
             Určený čas pred voľbami budú mať všetky registrované médiá povinnosť dať rovnako cenný priestor pre kampaň všetkým kandidujúcim bez rozdielu. Len na nich záleží, aký veľký ten priestor bude. Cena bude rovnaká pre všetkých, s rozdielom pre strany parlamentné a neparlamentné. Mediálna politika bude smerovať k tomu, aby neboli diskriminované národne a vlastenecky orientované sily, tak ako je tomu doteraz. Ako platforma sa zasadíme o dostojné miesto v médiách pre proslovenské a vlastenecké prúdy. Sloboda tlače, názorov a slova občanov je nedotknuteľná. 
             Odstránime akúkoľvek politickú a „korektnú“ diskriminačnú cenzúru aj vo virtuálnom priestore. Odstránime zo zákona reštriktívne zákony a paragrafy, ktoré popierajú slobodu slova a kriminalizujú názory občanov. 
KULTÚRA
             NfS obnoví zanedbanú kultúru v časti prezentácie a oslavy slovenských dejín, udalostí a osobností, pamať na dejateľov našej histórie. V záujme posilnenia vlastenectva a patriotizmu občanov podporíme viac také filmové, divadelné a iné umelecké a kultúrne diela, ktoré budú takúto kultúru prezentovať. Podľa možnosti uprednostníme podporu rekonštrukcie, obnovenia a vytvorenia pamatníkov a soch takéhoto zamerania po celom Slovensku. Zavedieme prísnejšie tresty za úmyselné ničenie takýchto diel a vobec všetkých umeleckých diel .     
             SLOVENSKÝ JAZYK bude zasa skutočným štátnym jazykom. Už nedovolíme žiadne jeho oslabovanie roznymi zmenami v zákonoch. Naopak. Do zákona zavedieme povinnosť reklamných názvov a nápisov v slovenskom jazyku a odstránime ďalšiu amerikanizáciu našich miest a obcí. Všetky novovznikajúce firmy a obchody, budú mať názvy a nápisy povinne po slovensky. Samozrejme okrem názvu samotného, a okrem už existujúcich prevádzok. Úrady už nebudú mať povinnosť tlmočiť pre občanov Slovenskej republiky. Znova zvýšime dostojnosť a postavenie MATICE SLOVENSKEJ na Slovensku. Dostane rozne nové kompetencie v oblasti kultúry, školstva a jazyka a k tomu primerané financovanie. Podporíme aj vydavatelskú činnosť Matice Slovenskej.  
             Prestaneme podporovať nemravné, gýčovité a neprijateľné umelecké projekty, ktoré hania mravnosť, štát, náboženstvo a národ. Sloboda vyjadrovania zostane zachovaná, ale financie na ňu štát nedá. Nejde o cenzúru, ale o to, aby štát nepodporoval z vlastných peňazí neužitočné ba škodlivé veci. NfS nepodporí žiadne projekty charakteru „gay pride“, ani žiadne iné projekty škodlivé pre spoločnosť a štát. Práva homosexuálnych menšín tým nebudú dotknuté. Ich práva budú rovnaké ako pre všetky iné skupiny obyvateľov a typy menšín v zmysle Ústavy SR. 
             Podporíme aj mladých umelcov v ich začiatkoch. Podporíme slušných spisovateľov, spisovateľov pre deti, básnikov a umelcov, ktorí prinášajú skutočné hodnoty duši národa. Dosiahneme to vytvorením poradnej komisie pri ministerstve, ktorej členovia budú len odborníci z tejto oblasti a ktorí budú mať cit pre skutočné umenie.
             Znova rozozvučíme kostolné zvony nad Slovenskom – nebude možné zakazovať farnostiam ich používať. Aj to je jeden zo  symbolov a charakteristík nášho Slovenska. Budeme sa snažiť odstrániť zo Slovenska neduh sprejerstva. Zvýšime tresty za takéto poškodzovanie budov, zťažíme prístup k predaju takýchto prostriedkov. Obmedzíme zákonom používanie billboardov a tým skultúrnime a poľudštíme naše prostredie. 

ŠPORT
             NfS cíti nedostatočnú podporu a nevyváženosť vo financovaní menších športových odvetví, v ktorých máme ako krajina množstvo talentov a aj mnohé významné úspechy. Tieto športy sú doteraz zo strany štátu podhodnocované aj kvoli neprimerane rozdeľovaným finančným prostriedkom a tiež častému neúčelnému míňaniu týchto peňazí. 
             Podporíme hlavne mládež vo vačšej miere. Plánujeme podporiť výchovu mladých špičkových športovcov štátom tak, že ich zmluvy zaviažu posobiť viac na Slovensku v ich produktívnom športovom veku a byť bez výhrad k dispozícii reprezentácii. Finančná podpora štátu pre športovcov by sa mala štátu vracať vo forme úžitku pri jej reprezentácii a úžitku pre všetkých športových fanúšikov na Slovensku, ktorí platia štátu svoje dane. Zasadíme sa o prísne postihy tých, ktorí budú bezdovodne odmietať reprezentáciu Slovenskej republiky. Nedovolíme hanobenie štátneho znaku Slovenskej republiky jeho nevhodnými úpravami na športových dresoch. Budeme sa snažiť o takú politiku v športových kluboch, aby sa nestávalo, že ich tím tvoria prevažne cudzinci. Rovnako tak sa budeme snažiť ovplyvniť pravidlá v smere lokálpatriotizmu. V minulosti existovala zdravá rivalita a lokálpatriotizmus v tom zmysle, že športovci povačšine posobili v svojich domácich kluboch kde vyrastali. Dnes všetko určujú peniaze, čo nie je zdravé. Nepripustíme nikdy, aby sa zabudlo na bývalých športovcov, ktorí vykonali veľa pre svoj štát. Navrhneme im aj príplatok k dochodku ako odmenu za dosiahnuté úspechy. Oni by mali mať aj prednostné právo pri obsadzovaní doležitých funkcií v zvazoch, na trénerskych postoch a všade kde ide o šport.
             Štát zakáže profesionálne súťaže prebiehajúce počas náboženských a iných sviatkov, aby sa zachovala dostojnosť sviatku pre všetkých. Aj pre športovcov a divákov a všetkých zúčastnených. Je neprimerané, aby boli ľudia napríklad hluční počas Veľkého Piatka a aby tam trávili čas. Je to nedostojné vyhlásenému štátnemu sviatku.
             Umožníme maximálne otvorenie športovísk pre verejnosť počas celého roka, napríklad školské plavárne budú k dispozícii pre deti aj počas prázdnin, kedy sú prázdne a nevyužité. Maximálne sprístupnime všetky možné športoviská pre mládež a bez poplatku, alebo s minimálnym vstupným. Pritom zabezpečíme dohľad nad ich stavom a nepoškodzovaním. Upravíme nezmyselné zákony týkajúce sa prehnanej bezpečnosti detských ihrísk aj telocviční tak, aby sa dalo športovať a cvičiť všade a neboli zbytočné administratívne prekážky. A aby detské ihriská mohli robiť aj svojpomocne ľudia a rodičia ako v minulosti a nielen certifikované firmy. Ich ihriská často posobia umelo a vyžadujú si neúmerné požiadavky na financie, čo znemožňuje ich početnosť na každom mieste. Zodpovednosť za bezpečnosť detí prenesieme znova na rodičov a na učitelov a vychovávateľov v primeranej miere, keď sa to dalo robiť v minulosti, ide to aj teraz.


DOPRAVNÉ RIEŠENIA NfS 
             Samozrejme, že pre NfS bude prioritou dobudovanie diaľničnej siete, v ktorej ale prím bude hrať D1. Zmenou roznych zákonov bezpodmienečne urýchlime proces výstavby z hľadiska iných prekážok ako sú finančné. Vytvoríme aj iné zdroje financovania výstavby diaľnic ako je to dnes s čo najvačším prospechom pre občanov SR. Vytvoríme vlastnú štátnu cestnú stavebnú spoločnosť, ktorá nebude zameraná na vytváranie zisku, ale bude zameraná na čo najefektívnejšie, najlacnejšie a pritom spoľahlivé dobudovanie diaľnic.
             Tranzitná preprava cez Slovensko podľa NfS potrebuje úplne iné riešenie ako v súčasnosti. Kamiónová preprava sa musí presunúť na železnicu. Plánujeme to dosiahnuť fyzickým nakladaním kamiónov na špeciálne na to vyrobené vozne. Može sa to využiť aj na vnútrozemskú prepravu, nielen tranzitnú cez Slovensko do iných krajín. Zároveň sa tým nielen odstránia dnešné problémy dopravných železničných spoločnosti so zákazkami, ale sa vytvoria nové pracovné miesta, zamedzí sa ničenie ciest v obciach i mimo nich a takisto sa odľahčí aj diaľničná doprava, čo ušetrí aj mnoho ľudských životov. Bude to však vyžadovať aj rozšírenie železničnej siete, čo zasa rozšíri aj možnosti osobnej dopravy. NfS bude naklonená dobudovaniu širokorozchodnej koľaje cez Slovenskú republiku za takých podmienok, ktoré budú pre štát prínosom. 
             Peniaze určené samosprávam na opravu a údržbu, či výstavbu cestnej siete od štátu budú prísne účelovo viazané a pod prísnou kontrolou.
             Zákonmi zvýhodnime domácnosti, ktoré vlastnia len jediné auto, oproti iným. Jedna domácnosť = jedno auto. Docielime tak zlepšenie aj v dopravnej situácii na našom území. V prípade neúnosnej parkovacej situácie v našich mestách sa to tiež bude zohľadňovať. Zákonom zamedzíme mestám premieňať mestské pozemky určené na parkovanie na súkromné parkoviská predajom firmám, čo okráda občanov aj mestá. 
             NfS bude do budúcnosti zvažovať možnosť vytvorenia jednej vlastnej štátnej leteckej prepravnej spoločnosti, ktorá by predovšetkým zabezpečovala lacné a rýchle spojenie Bratislavy a Košíc, plus prípadne využitie alebo dobudovanie jedného letiska v strede Slovenska.
VÝSTAVBA
             ABSOLÚTNA PRIORITA  NfS bude bytová výstavba určená pre mladé rodiny. Nevyhnutná potreba spoločnosti, ktorej zabezpečenie vyrieši mnohé problémy štátu, ktoré s ňou naoko nesúvisia. Budeme sa usilovať o takú formu výstavby, aby sa bývanie stalo čo najdosiahnuteľnejším pre všetky mladé potenciálne rodiny. Zvážime aj tu vytvorenie jednej obrovskej štátnej spoločnosti, ktorá bude podobne ako pri výstavbe diaľnic hrať hlavnú úlohu pri výstavbe bytov čo najefektívnejšie, s prístupom k lacným prírodným surovinovým zdrojom Slovenska, nebude zameraná na zisk a zároveň vytvoríme potrebu vzniku výrobní stavebných prefabrikátov pod kontrolou štátu, ktoré zabezpečia lacné produkty pre výstavbu. Dosiahneme tým maximálnu úsporu nákladov na výstavbu bytov, čo umožní ich prijateľnú cenu a spolu s roznou podporou pre mladé rodiny plánujeme čo najviac uspokojiť ich potrebu vlastného bývania a vytvoriť podmienky pre zakladanie zdravých rodín.
             Navrhneme zákony, ktoré naviažu povinnosť vybudovania určitého počtu bytov v priľahlom meste či obci na každú novostavbu budovy verejnej služby alebo aj na každý novovybudovaný podnik. Ďalšou pomocou v dostupnosti bývania bude súťaž na také projekty malých rodinných domčekov a bytov, ktoré budú čo najdostupnejšie pre mladé rodiny. Všetky dostupné financie v stavebníctve sústredime na vyriešenie bytovej otázky mladých ľudí. 
             Už nikdy nedovolíme budovanie montážnych závodov či obchodných prevádzok na úrodnej pode, či na úkor verejnej zelene, zvlášť ak je v mieste výstavby k dispozícii stará infraštruktúra, kde sa možu umiestniť takéto prevádzky. Vybudujeme tiež potrebné sklady pre poľnohospodársku produkciu slovenských poľnohospodárov. Budeme podporovať znovazaľudnenie vidieka a to zvýhodnením mladých ľudí pri rekonštrukciách starých domov, príspevkom na auto pre mladé rodiny bývajúce mimo miest a samozrejme, ich záujem o vidiek sa zvýši so znovuoživením poľnohospodárstva. Štát zvýhodní výstavbu takých podnikov, ktoré budú riešiť reformu hospodárstva podľa jeho plánov, to znamená v prípade potreby vybudovanie sklárskeho priemyslu s výrobou vratných nápojových obalov, drevospracujúceho a nábytkárskeho priemyslu a iných v prípade potreby.
NÁBOŽENSKÁ SLOBODA
             Náboženská sloboda je zaručená v zmysle práva na jej slobodné vyznávanie v súkromí, v médiach, zhromažďovaním na neverejných miestach za účelom jej vyznávania a praktizovania v spoločenstve rovnako zmýšľajúcich ľudí, nosenia náboženských symbolov ktoréhokoľvek náboženstva. Neplánujeme potláčať žiadne mierumilovné formy vyznávania náboženstva.
             Slovenská republika sa podľa NfS ale vzhľadom na svoju históriu, prítomnosť a zvyklosti vyhlasuje za kresťanskú krajinu, ktorej ráz podporuje stavanie kresťanských chrámov rímsko-katolíckej, grécko-katolíckej, pravoslávnej, evanjelickej a.v. Cirkvi a všetkých evanjelických cirkví a chrámov židovskej cirkevnej obce, ako náboženstva, z ktorého vyšlo kresťanstvo. V tomto zmysle na Slovensku nedovolíme budovať chrámy iných nekresťanských cirkví. Zároveň nepovolíme cudzím cirkvám verejné zhromaždenia s cieľom praktizovania náboženských zvyklostí okrem súkromných priestorov. Tento zákon sa nebude vzťahovať na už vybudované jestvujúce chrámy, ak také sú na Slovensku. V prípade podnecovania nenávisti a výziev na agresiu voči spoločnosti, vyhradíme pre štát právo zasiahnuť proti takýmto formám činnosti cirkví. NfS je naďalej za rozvíjanie dobrých vzťahov s predstaviteľmi cirkví a spoluprácu s nimi na poli pomoci ľuďom v ich materiálnych aj duchovných potrebách. 
             To v žiadnom prípade neznamená neúctu a dešpekt k iným náboženstvám, ani nepriateľstvo. NfS vyjadruje úctu a rešpekt ku všetkým vierovyznaniam ľudí a ich pohľadu na svet, zvlášť rešpekt k ateistickému svetonázoru. NfS nikdy nebude mať záujem na ponižovaní, agresii či násilnom likvidovaní cudzích náboženstiev a má záujem na čo najlepších vzťahoch so všetkými. Zákony uprednotňujúce nám vlastné náboženstvo slúžia na ochranu štátu pred cudzími vplyvmi, pred zničením našej kultúry, sposobu nášho života, pred našimi odvekými hodnotami a pred skazou národa.
             NfS prirodzene pripúšťa odluku Cirkvi od štátu v zmysle zmeny financovania a kompetencií ak to bude v záujme štátu a Cirkvi, ale trvá na vyhlásení Slovenskej republiky za kresťanskú krajinu v Ústave a na zachovaní preambuly našej Ústavy minimálne v terajšom znení s doplnením deklarácie o kresťanskom charaktere štátu. Korene Slovenskej republiky nedovolíme prekopať.
PRÁVO A SPRAVODLIVOSŤ
             Právo na život je základné právo každého človeka. Pre NfS je teda základom právo na život každého človeka od počatia až po prirodzenú smrť. Je to právo nad každé iné právo. Manželstvo je jednoznačne zvazok jedného muža a jednej ženy. Nič iné nemá právo na definíciu manželstva.  Odmietneme akékoľvek zapracovávanie takých dokumentov do našej legislatívy, ktoré zasahujú do ústavných hodnot manželstva, rodiny a práv rodičov na výchovu svojich detí a už jestvujúce zásahy zmetieme zo stola. Zvlášť odmietame nebezpečnú agendu LGBTI  komunity a rodovú agendu, zavádzajúcu Istanbulský dohovor a všetky podobné dokumenty. Pojdeme tvrdo aj proti nátlaku na prijatie takýchto dokumentov zo strany EÚ a nikdy na to nepristúpime. Zrušíme možnosť uzatvárania predmanželských zmlúv, ktoré fakticky robia z manželstva vypočítavú obchodnú zmluvu. Na druhej strane odstránime paragrafy zo zákona, kde jeden manžel ručí za nezodpovedné správanie toho druhého, často odlúčeného manžela. Upravíme tvrdo zákony pre ochranu matiek s deťmi pred násilným partnerom tak, že budú v bezpečí. Budeme tvrdo trestať nezodpovedného partnera, ktorý sa prestane podieľať na zodpovednosti za svoje rodičovstvo. Zrovnoprávnime rozhodovanie o deťoch rozvedených rodičov tak, že budeme počúvať hlavne dieťaťu, čo ono chce. Už nikdy sa nesmie stať, aby dieťa trpelo rozhodnutím úradníka. Dieťa je prvoradé. Manipuláciám rodičov sa vyhneme dozorom a pozorným načúvaním pri ich stretnutiach. Odmietneme všetky snahy o zavedenie eutanázie v našom zákonodarstve, na druhej strane nebudeme trvať na nezmyselnom predlžovaní agónie beznádejných prípadov napojených na umelé životné funkcie v nemocniciach.
             Budeme proti ustanoveniu postu spoločného prokurátora EÚ rozhodujúceho o našich občanoch. Nebudeme rešpektovať také súdne rozhodnutia súdov EÚ, ktoré pojdu proti životným záujmom štátu Slovenská republika. Budeme sa usilovať o čo najvačšie kompetencie pre národné štáty.
             Otvoríme Ústavu SR, kvoli tomu, že potrebuje nutné zmeny v zmysle posilnenia štátnosti, zmeny vo volebnom systéme, posilnenie smerom k jasnejšiemu výkladu kompetencií rozdelenia moci v štáte, posilnenie národného princípu štátu. Ústavné súdnictvo, ktoré sa v poslednom období spreneverilo svojmu postaveniu zreformujeme tak, aby neporušovalo základ, ktorým je vernosť Slovenskej republike, zaužívanému prístupu civilizovaného sveta a ustúpilo od škodlivých experimentov Odstránime všetky doterajšie pokusy politikov o ovplyvňovanie sudcov. Do zákona o sudcoch však zavedieme požiadavku na ich prejav vernosti voči štátu, štátotvornému národu a Ústave a rešpektovaniu prijatých zákonov SR. Zrušíme neopodstatnenú existenciu Špeciálneho súdu.
             V zmysle definície toho, čo je v kresťanstve hriechom, upravíme tresty za spáchané činy. Hriech je vedomé a dobrovoľné prestúpenie Božieho zákona. Ak chýba jedna z týchto dvoch podmienok, nejde o hriech. Podobne znížime tresty za trestné činy podľa zákona spáchané neúmyselne alebo na hranici poznania toho, čo ešte je alebo nie je trestným činom. Neznamená to však beztrestnosť pri nedbalostných trestných činoch. Naopak, prísne budeme trestať vedomé trestné činy s preukázaným zámerom. Znova sa budeme riadiť humánnym princípom vo vzťahu občan vs. zákon – to jest – zákony sú tu pre ľudí a nie ľudia pre zákony, to znamená, vždy sa bude uprednostňovať ľudskosť pred uplatňovaním zákona. Už žiadna slepá spravodlivosť. Zrušíme úžernícke a likvidačné požiadavky veriteľov voči exekuovaným osobám. Znova zavedieme občianske tribunály, to znamená, vylosovaním povoláme občanov rozhodovať na súdnych pojednávaniach o vine a nevine, čím urýchlime rozhodovanie súdov. Zákonmi znemožníme na minimum obštrukcie zdržujúce súdy. Znova sprísnime paragrafy s doživotným trestom odňatia slobody za obzvlášť závažné zločiny. Obmedzíme možnosti skoršieho prepustenia obzvlášť pre spoločnosť nebezpečných jedincov.
             Zavedieme nulovú toleranciu na drogy. Žiadne úľavy nepripustíme. Vymetieme tvrdo tento život ohrozujúci prvok. Je predsa nezmyslom porovnávať čokoľvek iné  so skutočnou drogou. V skutočnosti sa tým len bagatelizuje užívanie skutočných drog vrátane marihuany, ktorá je začiatkom tohto neduhu. 
             Úplne vymetieme úžerníctvo. Tvrdo a nekompromisne, zákonmi a najtvrdšími trestami. Skoncujeme s neľudskými praktikami exekútorov, pozrieme sa s odborníkmi na problém tak, aby už žiadny človek netrpel neprimeraným príkorím. Pri spore medzi veľkými firmami a ich bezbrannými zákazníkmi nastavíme zákony tak, aby boli viac na strane slabých. 
             Zrušíme zo zákona diskriminačné paragrafy pojednávajúce o „Jáchymovskej lži“ a o „popieraní holokaustu“ a všetky podobné paragrafy popierajúce slobodu slova. „Sociálne“ média sa budú musieť prisposobiť našim zákonom a už nebudú mocť diskriminovať občanov na základe ich napísaného a vysloveného slova. 
             Tvrdo nastavíme zákony o porušovaní domovej slobody a o násilných trestných činoch spáchaných kolektívne. Nastavíme podľa požiadaviek tzv.farmársky zákon. 
             Zákonmi tvrdo postihneme ničiteľov pamatníkov, umeleckých diel, soch, budov a pod. Sprísnime tresty za sprejerstvo a takéto ničenie a znetvorovanie cudzieho majetku.  
VNÚTORNÉ ZÁLEŽITOSTI
             Odmietneme akýkoľvek nátlak na Slovenskú republiku v otázke prijímania migrantov. Neuzavrieme a anulujeme akékoľvek zmluvy týkajúce sa tejto záležitosti. V prípade potreby obnovíme hraničné kontroly a uzavrieme hranice, tak, aby to neobmedzilo kamiónovú dopravu. Nepristúpime na také návrhy EÚ a medzinárodného spoločenstva, ktoré by nútili občanov k ich čipovaniu, či zredukovaniu človeka na číslo. V prípade potreby prehodnotíme schengenskú dohodu. Mimovládne organizácie odstrihneme od vplyvu na vládu SR, zo zákona im prikážeme oznamovať štátu zdroj svojho financovania a v prípade prevažujúceho zdroja finacovania zo zahraničia ich označíme za cudzieho agenta. Rovnakú povinnosť zavedieme pre médiá, ktoré budú musieť o zdrojoch svojho financovania informovať pravdivo a čitateľne na prvej strane tlačoviny, alebo vo vysielaní. Sankciami za nedodržanie bude odobratie licencie.
             Úplne od základu zmeníme volebné zákony. Zakážeme úplne prezentovať vo verejných médiách prieskumy verejnej mienky, ktoré sú faktorom ovplyvňovania volieb. Zakážeme politickým stranám billboardovú a novinovú kampaň k voľbám, čím odstránime špinavé financovanie strán. Zrušíme povinnú volebnú kauciu pre politické strany. Zavedieme do praxe doterajšie návrhy mnohých politikov o elektronických voľbách a referendách a roznym nenásilným sposobom zabezpečíme platnosť a možnosti referenda. Keďže SR potrebuje konečne dlhodobú víziu svojho rozvoja, zmeníme pravidlá o volebných obdobiach tak, aby sa pri všeobecnej spokojnosti občanov neskracovali volebné obdobia ústavných činiteľov. Avšak zavedieme taký systém, ktorý umožní občanom odvolať predstaviteľov štátu hocikedy, keď nebudú spokojní s ich politikou a prácou. Zavedieme povinné referendá pre doležité oblasti života spoločnosti. Zabezpečíme taký systém, ktorý umožní platnosť týchto referénd nie znížením percenta, ale prístupnosťou pre občanov zvýši ich účasť. Zmeníme terajší volebný systém tak, ako si to budú občania želať. To znamená aj možnosť občanom rozhodovať prostredníctvom referénd. Túto otázku necháme na diskusiu odborníkov a voľu občanov. 
             Ušetríme štátu peniaze na samosprávnych krajoch. Kompetencie v školstve a zdravotníctve vrátime pod správu štátu a budeme uvažovať o znížení počtu krajov na tri. Prehodnotíme vhodnosť všetkých doterajších kompetencií prenesených na samosprávy takým sposobom, aby mal štát páky na svoje životne a pre budúcnosť doležité oblasti, aby sa nestrácali bez úžitku peniaze v samosprávach, aby sa odstránili byrokratické prekážky a uľahčil život občanom a aby sa odstránili možnosti plytvania prostriedkov štátneho rozpočtu. Administratívu štátu budeme naďalej znižovať na minimálnu možnú mieru. Už nikdy nedovolíme platy štátnych zamestnancov pod úroveň minimálnej mzdy.
             Zrušíme zdiskreditovanú SIS a založíme od základu novú tajnú službu vernú národu, vlasti a skutočným hodnotám s čestnými ľuďmi. Zrušíme napínanie svalov jednotky tzv.kukláčov, ktorí strašia bez príčiny ženy a deti. Ich činnosť a činnosť NAKA obmedzíme na zásah proti skutočnému zločinu – drogovým mafiám, zločineckým skupinám a vrahom, a skupinám nepriateľským voči štátu. NAKA nebude prepadávať ľudi za ich počítačmi, ani strašiť ich pre ich názory.  
             Policajt musí znova dostať naspať svoju vážnosť a dostojnosť. Ustúpime od neprijateľnej praxe dneška, keď sa policajti kriminalizujú za bežné zákroky proti agresívnym ľuďom a skupinám. Zákonom zvýšime ochranu policajta ako verejného činiteľa a dosiahneme rešpekt. Zvýšime jeho právomoci a mobilné hliadky policajtov nebudeme obmedzovať v jazde. Avšak za ujmu občanom sa budú prísne zodpovedať, na čo zriadime nezávislú občiansku inšpekciu. Políciu úplne odpolitizujeme, vrátane policajného riaditeľa, ktorého si budú spomedzi seba vyberať samotní policajti, minister vnútra bude posobiť na políciu iba návrhmi zákonov a predpisov pre policajtov. 
              Podporíme vytvorenie domobrany za účelom ochrany vlasti s jasnými cieľmi a zámermi, umožníme vlasteneckým združeniam a zvazom propagovať svoju činnosť aj v rámci brannej výchovy mládeže na školách. Nebudeme obmedzovať poľovnícke združenia, športových strelcov a historické skupiny ďalšou nezmyselnou likvidáciou ich účelových zbraní. V rámci domobrany umožníme prísne evidované a bezpečne kontrolované vlastníctvo zbraní na účel obrany vlasti a svojho obydlia.
              Znova zriadime v nutnom počte záchytné stanice pre nezvládnuteľných podnapitých ľudí.
             Dáme preveriť kondenzačné stopy pri preletoch lietadiel a definitívne uzavrieme k spokojnosti ľudí túto otázku. Podrobne vysvetlíme verejnosti, aký jav nastáva a prečo. V prípade zistenia zdravie masívne poškodzujúcich čiastočiek s vplyvom na ľudí, prírodu a atmosféru zakážeme takéto prelety v našom vzdušnom priestore.
             Prestaneme ľudí špehovať na každom kroku. Kamery budú zavádzané len tam, kde to bude kvoli vysokej kriminalite potrebné. Každý má právo na svoje súkromie. Zákonom obmedzíme možnosti zamestnávateľov špehovať svojich zamestnancov. 
             Zrušíme povinnosť samosprávnych úradov jednať s občanmi SR iným ako štátnym jazykom. Zákonom o štátnom jazyku zamedzíme amerikanizácii našich miest a dedín. Názvy prevádzok a inštitúcii na priečeliach budov budú povinne v slovenskom jazyku. Malým písmom sa dovolí označenie aj v cudzom jazyku, ale vždy bude prvý názov v slovenčine. Vymetieme tým z názvoslovia výrazy ako „pub“ či „shop“ atď. Existujúce názvy sa budú meniť povinne až pri zmene názvu alebo rekonštrukcii, nová prevádzka sa bude riadiť už novým zákonom.
             Prehodnotíme kompetencie súkromných SBS a mestských policajtov k spokojnosti obyvateľstva.
             Tvrdo budeme trestať drogovú kriminalitu tak, aby sme tento neduh úplne vymietli zo Slovenska. Prísne zvýšime tresty za distribúciu drog a zmeníme definície v zákone tak, že už ho nebude možné obchádzať zmenami zloženia. Zvýšime tresty aj za užívanie, ale v spojení s protidrogovou liečbou, na ktorú vytvoríme potrebné zázemie.
             Ak si to verejnosť bude želať, povolíme vodičom jazdu do 0,5 promile alkoholu v krvi, ak nie, tak policajti dostanú inštrukcie brať mierne malé množstvo alkoholu v krvi. Zákon musí slúžiť ľuďom a nie je človek otrokom zákona. Ak však pod vplyvom alkoholu zaviní vodič nehodu, bude braný tvrdšie na zodpovednosť aj pri malom množstve alkoholu v krvi. Polícia prestane pokutami od vodičov riešiť svoj rozpočet a zmiernime výšku pokút a postihovanie bežných priestupkov. Zato zvýšime pokuty pre cestných pirátov ohrozujúcich svojou jazdou životy a zdravie ľudí 
             Už nebudeme vyžadovať od ľudí nezmyselné povolenia na výrub v svojich záhradkách a dvoroch, pokiaľ tieto nie sú súčasťou lesa alebo iných životne doležitých komodít pre spoločnosť.. 
             Zrušíme povinné čipovanie zvierat a nebudeme žiadne ďalšie zavádzať, čipovanie však bude dostupné pre tých majiteľov, čo si to želajú. Zo zákona prikážeme mestám poberať nulové dane za psa pre zdravotne postihnutých občanov a osamelých dochodcov.       
             Kvoli záchrane životov na diaľniciach a cestách pre motorové vozidlá bude štát znova zvažovať vytvorenie špeciálneho záchranárskeho tímu pri oficiálnom AMK SR, ktorý odbremení hasičov. 
RODINA
             RODINA je základ spoločnosti. Je to niečo posvatné. Od stavu rodín sa bude zákonite odvíjať aj stav našej spoločnosti. Preto rodinu vytvárajú muž a žena, prirodzene smerujúci k plodeniu detí, nie dvaja muži, či dve ženy, ktorí nič nesplodia. Je to nielen otázka morálna a duchovná ale aj prirodzený pud sebazáchovy ľudstva. Bez rodiny by ľudstvo predsa vyhynulo. K základu rodiny partnerom a deťom patria aj starí rodičia, ktorí si zaslúžia vrátiť svoju energiu vloženú do partnerov a tiež vnúčatá, ktoré si vyžadujú starostlivosť, bez ktorej by nedospeli. Pre NfS je preto prioritou ochrana rodiny všetkými prostriedkami zvlášť k jej ohrozeniu skázonosnými liberálnymi rodovými a LGBTI  agendami, a zmluvami, ktoré ich prezlečené v ovčom rúchu chcú vpašovať do iných zmlúv a dokumentov ako je napr.Istanbulský dohovor. Tiež odmietame bezprecedentné snahy o odoberanie detí rodičom po vzore severských krajín. Rodičia majú najvyššie právo na výchovu svojich detí. Preto Ústava musí jednoznačne odmietnuť takéto pokusy a jasne definovať manželstvo a rodinu. 
             Okrem takéhoto ohrozenia rodín existuje aj ich existenčné ohrozenie, ktoré ich ničí. Preto si rodina zaslúži komplexný pohľad spoločnosti. A tak chce NfS posudzovať otázky rodín komplexne z pohľadu domácnosti. Bude to vyžadovať zmenu náhľadu na ne v sociálnych otázkach. Teda posudzovať materiálnu situáciu rodín, nie jednotlivcov. Zodpovednosť partnerov voči svojim potomkom je zásadná vec a tak sa bude aj vyvíjať zákon voči nezodpovedným rodičom vzhľadom k ich závazkom, napr.platenie výživného, ale aj splácanie úverov a požičiek vyriešime spravodlivo. Nemože jeden partner doplácať na nezodpovednosť toho druhého. Rovnako sa musí oceniť a posúdiť aj starostlivosť o rodičov v rámci celej rodiny. Zohľadniť sa musí aj starostlivosť o deti v prípade vdovcovstva či výchovy jedným rodičom. Takisto treba zohľadniť domácnosti, kde žijú spolu viaceré generácie. Snahou tiež bude úplne zrušiť detské domovy a uľahčiť začlenenie takýchto detí do náhradných rodín. 
             Zvýhodňovanie mladých rodín pri získaní prvého bývania bude pre nás absolútne prioritné. Je to najvačší problém dnešnej našej spoločnosti. Znovuoživením poľnohospodárstva chceme znova osídliť vidiek, obnoviť staré domy pomocou financovania mladým rodinám, či prispieť na automobil, aby získali lacnejšie prvé bývanie. Už v spomenutých zákonoch o budovaní inštitúcii a prevádzok je tiež zakotvené budovanie určitého počtu bytových jednotiek pre mladé rodiny ich zamestnancov. Zrušíme predmanželské zmluvy, ktoré dehonestujú manželstvo na obchodnú zmluvu a vypočítavosť. Na druhej strane sa oddelia zodpovednosti za škody jednotlivých partnerov. Pri rozvodoch v otázke rozhodovania o deťoch bude v prvom rade súd prihliadať na želanie dieťaťa. Už žiadny plač a násilie páchané na deťoch. Samozrejme že sa pozornosť bude venovať aj manipuláciám partnera s citmi dieťaťa, ale deti vačšinou prirodzene cítia, kde sú šťastné. Na najvyššiu možnú mieru zabezpečíme styk matky s dieťaťom po porode, budeme presadzovať ako sa len dá prirodzené dojčenie detí a budeme presadzovať na čo najvyššiu možnú mieru výchovu detí v rodine na úkor jaslí a školok, okrem prípadov potrebnej socializácie a potreby vplyvu a návyku na kolektív. Prestaneme s poženšťovaním chlapov vyplácaním „otcovskej dovolenky“. Upustíme od povinného očkovania maličkých detí okrem prípadov pandémií, rodičia rozhodnú o očkovaní svojich detí, avšak očkovanie zostane bezplatné. Viacnásobným matkám do 3 detí umožníme výraznejšie skorší  odchod do dochodku avšak s určenými podmienkami. Novinkou bude výhodná požička od štátu pre manželov, ktorí spolu vydržia minimálne 20 rokov. Zvýšime opatrovateľské príspevky pre príbuzných tak, aby sa potreba domovov pre seniorov čo najviac znížila, ale zabezpečíme pravidelné kontroly sociálnych pracovníkov, resp.zdravotníkov v domácnostiach.
             Sprísnime drasticky tresty za sexuálne trestné činy pokiaľ sa týka pedofílie, incestu a podobných zvráteností.
PRÁCA  - PODMIENKA ŽIVOTNÝCH ISTOT
             NfS zavedie znova POVINNOSŤ PRACOVAŤ ale aj PRÁVO NA PRÁCU, pravda nie hneď, ale s uplatnením jeho plánov na znovuoživenie domáceho hospodárstva. Takisto možeme riešiť nezamestnanosť opatreniami ako skrátenie pracovného času a pod. Tým odstráni NfS časť sociálnej agendy Úradov práce a odbremení štát od príspevkov v nezamestnanosti. Analýzou vzdelania obyvateľstva a ponukou pracovných miest prehodnotíme mieru primeranej ponuky práce a povinnosť prijať takto definovaný druh práce z ponuky úradu. Nie je možné pri súčasnej úrovni pokriveného vzdelávania mať aj takúto pokrivenú štruktúru práce. Štát oživí svoju životaschopnosť iba ak každý jeden priloží ruku k dielu.  Znovuzavedieme tresty za preukázané príživníctvo na úkor svojich blízkych a pod., v prípade, že človek nepreukáže zdroje svojej obživy. Znovuoživenie polnohospodárstva na Slovensku prinesie množstvo pracovných miest pre nízko kvalifikovaných obyvateľov Slovenska. Množstvo pracovných miest prinesie aj rozvoj a transformácia priemyslu a hospodárstva ako je to popísané v príslušných tézach. Otázka nedostatku zamestnancov sa vyrieši aj nutnou transformáciou hospodárstva a potrebnou zmenou náhľadu na prácu v spoločnosti. Umožníme znova poľnohospodárom dávať prácu ľudom aj na potrebné sezónne práce pri zbere úrody a iné potrebné činnosti. Zároveň znova zavedieme istú formu pomoci poľnohospodárom prostredníctvom školských brigád,  samozrejme na dobrovoľnej báze a s možnosťou privyrobenia si žiakov a študentov.
                          Zrušíme zákonom zamestnávanie ľudí cez špekulantské agentúry. Sprísnime zákony ohľadom vyplácania miezd zamestnancom pod hrozbou zákazu podnikania na Slovensku. Upravíme podmienky pre živnostníkov a malých podnikateľov tak, aby mali dochodky v takej výške, ktorá umožní slušné prežitie. Nebudeme ďalej zvyšovať vek odchodu do dochodku a matkám umožníme odísť do dochodkov skor podľa počtu vychovaných detí. Nebudeme ďalej okliešťovať práva zamestnancov voči zamestnávateľom. Nebudeme ďalej tolerovať neprijateľné praktiky zamestnávateľov voči svojim zamestnancom. Neumožníme ďalej zamestnávateľom uľahčené zamestnávanie cudzincov. Transformácia hospodárstva može znamenať ich odchod zo Slovenska, ak nenájdu zamestnancov. Nebude to na škodu, ale v prospech transformácie. 
             Zakážeme nedeľnú prácu a teda aj zatvoríme v nedeľu obchody, okrem rekreačných a podobných prevádzok.
Budeme podporovať rovnakú minimálnu mzdu pre celú EÚ. 
             Prehodnotíme neúmerné bezpečnostné štandardy, ktoré predražujú každý druh pracovnej činnosti. Prehodnotíme nezmyselné a neprimerané požiadavky na bezpečnosť pri práci. Budeme sa riadiť zásadou bezpečnosti primeranej riziku. Nezoberieme ľuďom ich bezpečnostné štandardy, ponecháme im všetky nároky na bezpečnostné štandardy, ale prestaneme ľudí špehovať a šikanovať nezmyselnými požiadavkami. Budeme počúvať pracujúcich, ktorí sami najlepšie vedia čo potrebujú k svojej bezpečnej práci. Pozornosť zameriame na skutočne nebezpečné činnosti a oblasti práce, tam zvýšime pozornosť ale bezpečnostní technici a inšpektori budú mať úlohu pomáhať ľuďom a riešiť problémy a nie trestať ľudí. V prípade vzniku úrazu pri preukázanom nepoužití primeraných ochranných prostriedkov sa táto časť zodpovednosti adekvátne presunie na zamestnanca. 
             Nebudeme ľudí šikanovať na stavbách svojich rodinných domov, ktoré si budú stavať svojpomocne príbuznými aj pomocou priateľov. Odstránime zbytočné byrokratické bariéry pre výkon ľahkých prác, umožníme aj zmenami zákonov v tejto oblasti zlacnieť a urýchliť bytovú výstavbu pri zachovaní patričnej bezpečnosti.  
SOCIÁLNE ZÁLEŽITOSTI – BOĽAVÉ MIESTO SPOLOČNOSTI
              RIEŠENIE BEZDOMOVECTVA. Nikto nemože sľúbiť zázraky vidiac hrozný stav, v ktorom sa nachádzame. Ale prvoradá úloha NfS, ktorú začne riešiť okamžite bude odstrániť umieranie ľudí na uliciach. Znamená to vytvoriť po celom Slovensku sieť prístreškov pre ľudí bez domova s minimálne jedným teplým jedlom denne a so 100%-nou kapacitou pokrytia ložok pre týchto ľudí. Bez podmienok pre nich, ktoré im v tom bránia, ako je vplyv alkoholu a pod. Takisto okamžite zrušíme nezmyselné evidovanie týchto ľudí ako dlžníkov Sociálnej poisťovne, čo znamená, že sa nikdy nezamestnajú, lebo by museli vyplatiť dlžoby. Ruka v ruke s týmto krokom pojde aj prijateľná mzda pre pracovníkov týchto zariadení. Cieľom je úplné odstránenie nutného bezdomovectva. Samozrejme, nikto nebude nútený prijať takúto pomoc, ale našim úsilím je čím viac eliminovať tento stav. 
              Súbežne s tým budeme okamžite riešiť situáciu s domovami sociálnych služieb pre seniorov. Zmeníme zákony tak, aby sa vytvorilo 100%-né pokrytie požiadaviek na tieto služby, a to roznymi sposobmi. V prvom rade bude našim záujmom, aby čím viac seniorov ostalo v domácom prostredí, v starostivosti svojich blízkych, ktorým na to vytvoríme priaznivejšie podmienky. Tým eliminujeme dopyt. Následne zmeníme zákon o poskytovateľoch takýchto služieb tak, aby nedochádzalo k zneužívaniu finančných prostriedkov špekulatívne. Zrušíme byrokratické nariadenia o neprimeraných požiadavkach na tieto zariadenia a budeme prijímať maximálnu pomoc od cirkví v týchto otázkach, kde sa veľmi záslužne a nezištne angažujú, a vyjdeme im maximálne v ústrety. Už do škol zaradíme v Etickej výchove takú výchovu mladej generácie, ktorá im vysvetlí vzťah a úctu k starším ľudom a potrebu vrátiť im ich starostlivosť. Takisto zhumánni mládež vo vzťahu k slabším, bezbranným a biednym ľuďom. 
             Upravíme neprimerané byrokratické požiadavky zákonov v oblasti stavieb tak, aby  výstavba príbytkov pre sociálne slabé skupiny obyvateľstva čo najviac zlacnela a bola dostupnejšia. Čo najviac presadíme v predpisoch možnosť vykonať si práce na stavbách svojpomocne. Vytvoríme štandard pre minimálne nároky na bývanie tak, že pohľad na špinavé a splátané, zlátané chatrče v osadách sa postupne stane minulosťou. Poriadok na ich priestranstve bude tiež súčasťou zákona, zabezpečený podielom každého obyvateľa na jeho udržaní. Neporiadnici a škodcovia budú iste nahlasovaní samotnými slušnými obyvateľmi týchto osád, ktorí chcú žiť konečne ako ľudia. Ak niekto nedbanlivo či zámerne zničí svoje obydlie takto ťažko vyfinancované, bude za to braný na zodpovednosť finančnú aj trestnoprávnu a bude vyhostený z tohto územia. Pre všetky takéto osady sa vymedzí časť pody pre poľnohospodársku činnosť pre ich osobnú potrebu. Vyrieši sa to aj povinnosťou pracovať a časť platu ľudí bez dostojného bývania sa im bude premiestňovať na konto jeho zabezpečenia. Na toto skultúrnenie  použijeme všetky prípadné financie z roznych fondov pre týchto ľudí. Tak isto veľmi privítame posobenie cirkví v týchto oblastiach. Samozrejme, že nič nedostanú títo ľudia zadarmo od štátu, ale v rámci solidarity a pomoci sa na to sústredia finančné zbierky, cudzie pomocné fondy a dary pre chudobných v kombinácii s ich financiami pochádzajúcimi z poctivej práce. Spočiatku vyčleníme pre týchto ľudí v spolupráci s lesníkmi aj miesta odkiaľ si možu zaobstarať drevo na zimu. Každý príbytok bude musieť mať pridelené číslo domu, o ktoré musí požiadať príslušnú obec. Bez tohto čísla bude nelegálny príbytok odstránený.  Pošta bude spočiatku doprevádzaná policajnými autami. Osadám bude pridelený špeciálny štatút v zákone, ktorý umožní napr.povinnú školku pre deti z osád bez rasovej diskriminácie. Predškolské zariadenia sa v plnej miere osnovami zamerajú na kultúrne a hygienické návyky, etickú alebo náboženskú výchovu a na potrebné zručnosti. Zrušíme „korektnú“ rétoriku dnešných pokrytcov. Pri trestnej činnosti sa budú viest štatistiky aj o podiele národností vpísanej v ID karte, vrátane vačšinového obyvateľstva, bez rasovej diskriminácie sa bude podávať pravda o všetkých. Tým sa problém nebude skrývať, ale lepšie riešiť. Je len samozrejmé, že tento projekt je plánovaný v dlhodobom horizonte. Problémy sa tu kopili desiatky rokov. 
             Odstránime niektoré už neúmerné požiadavky tzv.“vylúčených skupín“. Vážime si nesmierne každý ľudský život, aj ľudí invalidných, aj postihnutých, ale niektoré požiadavky skor aktivistov ako týchto ľudí už idú cez čiaru a sposobujú neúmerné finančné zaťaženie spoločnosti. Nie každá škola musí byť bezbariérová a vybavená všetkým pre každého. Stačí primeraný počet takýchto škol v okolí, a samozrejme bezbariérovosť tam, kde to nič nestojí je samozrejmosť, aby žili títo ľudia plnohodnotne. Nechcime bezbariérovosť už dokonca aj na hradoch či kaštieľoch. Nie každé čo len trocha postihnuté dieťa musí mať prideleného asistenta. Nie každý invalid potrebuje mať nevyhnutne auto financované od štátu. Dopravu klientov treba viac zabezpečovať samosprávnymi orgánmi, vytvoriť viac dopravných služieb pre týchto ľudí. Ale určite chceme týmto ľuďom zabezpečiť dostojný život. Na druhej strane už budeme individuálne citlivejší voči častým prípadom, keď štát nechal týchto ľudí kvoli byrokracii bez finančných prostriedkov, to sa nesmie stávať. Pozrieme sa na to, ako zabezpečiť živobytie týchto ľudí ešte pred vyriešením byrokracie. Najprv človek, potom papiere.
              Naďalej budeme uplatňovať vlaky zadarmo alebo za symbolickú cenu pre študentov a dochodcov. Ponecháme povinnosť zamestnávateľa prispievať na dovolenku zamestnancom, alebo ju ešte rozvinieme. Ponecháme príspevok štátu na lyžiarske výcviky detí zo škol. A máme voľu ponechať všetky rozumné sociálne vymoženosti, ktoré doteraz ľudia dostali, to ale neznamená, že ich neprehodnotíme a nezvážime lepšie riešenia, prípadne úpravy. 
             Budeme sa snažiť o úplný zánik detských domovov, zjemnením predpisov a zákonov o náhradnej starostlivosti v rodinách. Naopak, znova obnovíme tzv. „polepšovne“ – domovy pre problémové deti, zvlášť pokiaľ sa jedná o drogové a iné zločinecké delikty. Z vazení spravíme znova vaznice, to znamená, že odsúdení nebudú na „dovolenke“, ale budú povinne splácať dlh voči spoločnosti svojou prácou, ktorou ušetria spoločnosti časť financií na potrebné práce pre okolie a pre svoje obete. 
             Povinnou prácou, či vyriešením statusu živobytia zrušíme nedostojnú 60 –eurovú „sociálnu dávku“ štátu. Status človeka v otázke živobytia znamená – buďto sa živí prácou, alebo má iné zabezpečené zdroje svojho živobytia, alebo je deklarovaný ako invalid, dochodca, alebo vyživovaná osoba, to znamená – nulová požiadavka na štát. Samozrejme, tu nehovoríme teraz o iných formách pomoci – sociálnych dávok od štátu ako sú príspevky na bývanie a pod. Tie sa však tiež budú riešiť tak, aby boli čo najefektívnejšie a čo najviac v prospech života ľudí.
HOSPODÁRSTVO
             Dlhodobým cieľom NfS bude dostať všetky strategické infraštruktúrne podniky naspať pod vlastníctvo štátu. Rovnako aj vačšinu podnikov s významom pre celé regióny, alebo vytvoriť primeranú alternatívu.
             Nahovorili nám, že je hanbou byť POĽNOHOSPODÁRSKOU KRAJINOU. Dnes vieme, že práve naopak – spoločnosť so zabezpečenou potravinovou sebestačnosťou je najsuverénnejšia. Preto dosiahnutie tohto cieľa bude prioritou NfS. O tom však hovorí osobitná téza. 
             DIVERZIFIKÁCIA HOSPODÁRSTVA. Celé naše hospodárstvo potrebuje diverzifikáciu z nebezpečnej závislosti na automobilovom priemysle, ktorý navyše nepatrí Slovákom. Už v iných tézach NfS sa popisuje množstvo príkladov tejto diverzifikácie spojenej aj s inými výhodami, ako rozvinutie drevárskeho priemyslu a obmedzenie vývozu dreva, obnova sklárskeho priemyslu v súvislosti s náhradou PET fliaš návratnými sklenými obalmi, budovanie podnikov na spracovanie druhotných surovín, rozvinutie stavebnej výstavby nutnej k riešeniu dostupnosti bývania pre mladých ľudí, rodiny a sociálne slabej časťi obyvateľstva, čím sa zníži aj cena nehnuteľností a teda aj dostupnosť bývania pre všetkých a špekulanti dostanú po prstoch, a tak ďalej. Ďalším pozitívnym momentom diverzifikácie bude budovanie širokorozchodnej trate v rámci Čínskej hodvábnej cesty a v rámci už spomínaného presunu kamiónovej prepravy cez Slovensko na železničnú dopravu priamo aj kamiónmi naloženými na vozne. To si vyžiada projekt a výrobu takýchto vagónov realizovaných vlastnými kapacitami.  Proste, všetky tieto kroky budú mať mnohonásobný prínos nielen pre oblasť hospodárstva, ale pre rozne ostatné oblasti spoločnosti. V rámci znovuoživenia poľnohospodárstva nevylučujeme ďalšie pozitívne efekty pre hutnícku a strojársku výrobu na Slovensku. Štát sa postará o železiarne v Košiciach tak, aby neutrpela komunita v tomto regióne možnosťami, ktoré poskytne táto diverzifikácia hospodárstva a železiarne Podbrezová budeme mať snahu dostať na vyššiu úroveň takisto zásluhou rozvoja hospodárstva.
             Zrušíme nezmyselné výberové konania, ktoré spomaľujú výstavbu, nezmyselne berú prácu domácim a vobec neprinášajú efekt transparentnosti. Vo všetkom sa budú uprednostňovať vo výbere firmy domáce – blízke mestu, kraju, regiónu, štátu a dávať prácu domácim, kde sa to dá a kde je to výhodné. Ako sme už spomenuli, upravené smerovanie oblasti školstva zmení štruktúru zamestnancov vhodných pre zmeny v hospodárstve. Konečne a definitívne urobíme koniec politickým nomináciám v štátnych podnikoch a na úradoch, kde bude výlučne rozhodovať odborná a ľudská schopnosť riadiť ich. Vyberať nominantov budú vlastní odborníci a zamestnanci spomedzi uchádzačov. Štát len bude musieť spočiatku zaručiť nestrannosť, aby bol vylúčený akýkolvek politický vplyv. Riadiť ich bude ministerstvo svojimi predpismi a nariadeniami, kontrolou dodržiavania zákonov, ale bez ohľadu na osoby. Štát zvýši svoju akcieschopnosť uľahčením vyvlastnenia špekulantov primeranou náhradou tam, kde je to v záujme štátu pre dosiahnutie týchto cieľov budovania infraštruktúry a kde to nie je inak možné.
             Spoluprácu v hospodárstve so zahraničím budeme smerovať na všetky svetové strany tak, aby Slovenská republika nebola závislá a vydierateľná zo žiadnej z nich. V súčasnosti sa všetko orientuje prevažne na EÚ, asi z 80%. Toto nie je prijateľné pre suverenitu štátu. Viac sa sústredime na posilnenie spolupráce smerom na východ a iné oblasti sveta. Budeme iniciovať vznik hospodárskej organizácie podobnej bývalému RVHP pre spoluprácu krajín V4 s Ruskom a inými štátmi, prípadne využijeme možnosť sa do takej organizácie zapojiť.
             NfS nebude naďalej finančne dotovať a podporovať zahraničné investície u nás a radšej konečne podporíme slovenský priemysel, malých podnikateľov a živnostníkov, aby dosiahli aj v dochodku dostojný život. 
             Eliminujeme druhý dochodkový pilier, ktorý sa neosvedčil tak, aby občania neutrpeli ďalšie straty a zrušíme povinnosť druhého piliera. Peniaze pracujúcich budú znova slúžiť na vyplácanie dostojných dochodkov a obnova rodiny zabezpečí pozitívny demografický vývoj, ktorým sa odstráni strach z budúceho financovania dochodkov. Navrhneme také opatrenia v pracovnej oblasti, aby ak už sa dosť predĺžil vek odchodu zamestnancov do dochodku, aby niekoľko rokov pred odchodom odchodu do dochodku pri ťažkých fyzických profesiách dostali títo zamestnanci prideľovanú prácu v rámci podniku v inej, menej fyzicky náročnej pozícii pri zachovaní platovej úrovne, pričom maximálnou hranicou pre takéto uplatnenie bude vek 60 rokov u mužov a pomerne menej u žien podľa počtu detí. 
             Odstrihneme súkromné poisťovne od zisku na zdraví našich ľudí, zákony zmeníme tak, že už ani euro z výplat našich zamestnancov neodíde nekontrovateľne na konto zisku týchto subjektov. Dobrovoľné dary 2% a 3% z daní sa nebudú týkať mimovládok, ktoré vyvíjajú politickú činnosť a ktoré sú zahraničnými agentami. Štát odstrihne ich vplyv na vládu a stanoví im prísne pravidlá. 
            V štátnej správe zrušíme všetky funkcie hovorcov. Žiadni hovorcovia nebudú. Len kompetentní budú zodpovedať otázky. Už žiadne poklepkávanie kameňov a strihanie pások ministrami a úradníkmi. Túto výsadu radi zachováme tým, čo skutočne pracovali – najlepším inžinierom, robotníkom, stavbyvedúcim. Ľuďom práce. 

CESTOVNÝ RUCH
             Nemyslime si ako to tvrdia dnešní moderní politici, že sa dá donekonečna nafukovať tento druh „priemyslu“. Už teraz vidíme preplnené atrakcie v najexponovanejších obdobiach roka, nutnosť objednávať si chaty v rekreačných oblastiach dlho pred želaným termínom. Sú oblasti, kde je ešte vhodné posilniť cestovný ruch, ale mnoho je takých, ktoré už dosahujú plné zaťaženie. Nechceme si predsa zničiť naše zachované prírodné úkazy, pamiatky a pod. Dosledky tohto trendu nám už ukazujú niektoré európske destinácie ako preplnené Benátky, Mallorca a iné miesta. Tieto vlny sa postupne presunú aj sem. Nie je to žiadúce. Udržme si svoje krásy, svoj pokoj, ticho a tajomstvá Slovenska. Samozrejme, podporíme dovolenky Slovákov na Slovensku, ako to začala robiť aj táto vláda. My by sme hlavne chceli obnoviť kúpeľné pobyty pre zamestnancov. A spoznávanie krás našej vlasti pre žiakov a študentov. Samozrejme, regióny a miesta ktoré ešte nedosahujú žiadanú pozornosť podporíme v ich zatraktívnení aj pre cudzích návštevníkov a oblasti, ktoré pokrivkávajú ako je hotelierstvo a podobne tiež bude potrebné dať do stavu, v ktorom naplnia svoje kapacity a pritiahnu návštevníkov.  
POTRAVINÁRSKY PRIEMYSEL
             Osobitnú kapitolu hospodárstva, ktorej sa chceme bližšie venovať predstavuje potravinársky priemysel. Je to spolu s poľnohspodárstvom neoddeliteľná súčasť nášho zásadného zámeru. Poctivý prístup k tejto téme bude znamenať zlacnenie alebo sprístupnenie základných surovín pre spracovateľský priemysel v potravinárstve. 
             Postupne zmeníme zákonmi technológie výroby potravín tak, aby sa na minimálnu možnú mieru zredukovalo využívanie umelých prísad, tzv.é-čiek do potravín a aby obsah zložiek potravín zodpovedal ich názvu, poctivo do maximálnej možnej miery. Na mysli máme napríklad obsah masa vo výrobkoch a podobne. Zakážeme na Slovensko dovoz a  používanie geneticky modifikovaných potravín, takisto postupne vyradíme potraviny „obohatené“ nadmieru umelými prísadami. 
             Znova štát podnieti a podporí vznik siete ľudových domácich farmárskych predajní po celom Slovensku tak, aby sme neboli závislí od cudzích elementov. Už sme spomenuli návrat vratných sklených obalov do slovenského obchodu. Tento sposob budeme uprednostňovať aj v prípade mlieka, sirupov, vína, niektorých druhov alkoholických nápojov a všade, kde to bude vhodné a možné. Obchody odbremeníme od plastových tašiek na potraviny, čím vytvoríme aj priestor pre kapacity na výrobu textilných a papierových náhrad. Zákonmi podľa potreby upravíme veľkosti a počet predajní na istých miestach tak, aby nesposobovali neprimeranú diskrimináciu domácich predajcov. Budeme uvažovať nad zmenou v systéme DPH. Všetky tieto zmeny postupne prinesú vplyv na zníženie cien potravín tak, že naše sa vyrovnajú alebo budú cenovo výhodnejšie tým z dovozu a zároveň dosiahneme znova potravinovú sebestačnosť v najhlavnejších artikloch.
             Byrokraticky prehnané zákony pre výrobne ovčieho syra zmeníme tak, aby nebolo také takmer nemožné produkovať tieto výrobky na autentických ovčích salašoch. Podporíme znova vytváranie odkupných miest na ovocie od malých a súkromných poľnohospodárov a obnovíme k tomu potrebný spracovateľský priemysel. Vytvoríme viac potrebných kafilérnych podnikov po Slovensku. Budeme viac podporovať poľnohospodárske trhy pre domácich pestovateľov a chovateľov v našich mestách. 
FINANCOVANIE PROGRAMU NfS
             Pokiaľ to bude možné, NfS už od začiatku bude hospodáriť s vyrovnaným rozpočtom, pokiaľ ide o bežné hospodárenie štátu. Nechceme v žiadnom prípade zbytočne zaťažiť štát ďalšími dlhmi. No samozrejme pri takej vážnej zmene vo fungovaní spoločnosti sa určite budeme musieť spočiatku vyrovnať s nedostatkom financií na veľké infraštruktúrne projekty ako diaľnice, bytovú výstavbu a prinavrátenie strategických podnikov štátu. Budeme dokladne zvažovať kde a ako si požičať. Ale po dosiahnutí týchto zásadných zmien, začne systém spoľahlivo fungovať tak, že nielenže počítame s vyrovnanosťou rozpočtu, ale začneme v dlhodobom horizonte znižovať dlhy štátu. Ako služobníci občanov, národa a štátu budeme hospodáriť rozumne, preferujúc prioritné ciele národnej obrody a dosiahnutia skutočnej suverenity štátu. 
             Pripravíme do posledného detailu rezervnú vlastnú menu pre prípad nahradenia eura a prípadného vystúpenia z prinajmenej menovej únie. NBS bude mať za úlohu pripraviť aj fyzicky náhradnú menu. Bolo chybou zlikvidovať slovenské peniaze a neponechať si ich ako rezervný plán. 
             Pripravíme projekt novej štátnej komerčnej banky, ktorá konečne vyplní medzeru na trhu a bude v slovenských rukách. Upustíme od ďalšieho okliešťovania hotovostných platieb. Odstránime praktiky veľkých koncernov, ktoré neplatia svojim subdodávateľom, hlavne v stavebníctve, kde na to doplácajú chudobní stavbári. Lehoty platieb sa znížia na minimum. Firmy, ktoré sa previnia nevyplatením práce subdodávateľom alebo svojim robotníkom a zamestnancom zákonom budú mať vyvodenú menovitú osobnú zodpovednosť ich majiteľa a týmto osobám sa zakáže podnikať a byť v čele podnikov. Prehodnotíme terajší finančný systém v oblasti DPH, ktorý je predmetom podnikateľských podvodov a lúpeží. 
             Zmeníme politiku v stávkovej spoločnosti TIPOS a zmeníme rozloženie výhier tak, aby bolo viac ľudí spokojných s výhrou, nie ako doteraz, keď je jedna neúmerná výhra pre jedného výhercu s astronomickou výškou.
             Odmietame platiť 2% výdavkov štátu na zbrojenie, ale prvé roky ešte investujeme potrebné sumy do skutočne efektívnej obrany Slovenskej republiky napríklad možným zakúpením systému protivzdušnej obrany S400, a opatreniami v oblasti ľudských zdrojov, ktoré zvýšia objektívnu bezpečnosť štátu. Po splnení tejto úlohy sa tieto výdavky presunú na užitočnejšie oblasti života štátu. 
             Prestaneme podporovať na Slovensku finančnými dotáciami cudzie investície a dotovať neužitočné mimovládne organizácie. 
             Znížime byrokratické požiadavky v oblasti bezpečnosti práce a budov na takú mieru, ktorá bude zodpovedať riziku a nijako bezpečnosť nezhorší.
             Presunutím tranzitnej dopravy na vlaky ušetríme financie potrebné na opravu ciest a diaľničnej siete. Zároveň zlúčime spoločnosti Cargo a ŽSR do jedinej a zisky z Carga, z tranzitnej a inej prepravy zachránia pracovné miesta železničiarov a vyrovnajú prípadné straty osobnej prepravy.
             Zisky za už teraz stratený tranzit plynu nahradíme ziskami z prepravy na „hodvábnej ceste“.
             Zmanažovaním zdravotného poistenia, ktorým odstrihneme súkromné poisťovne od priživovania sa na peniazoch vo verejnom zdravotníctve a prebratím všetkých relevantných činnosti v našich nemocniciach znova do ich posobnosti, presnejším výpočtom potreby financovania zdravotníckych zariadení a vzatím riaditeľov na zodpovednosť za hospodárenie eliminujeme prípadné ďalšie zadĺžovanie zdravotníckych zariadení. 
             Podporou mladých rodín a postupným zrušením druhého dochodkového piliera vyriešime problém dochodkov jednak finančne, aj zvýšením populačnej krivky. Ďalej elimináciou detských domovov a domovov sociálnych služieb vyriešením ich umiestnenia prednostne v rodinách, v prirodzenom prostredí. 
             Veľa financií ušetríme zmenou systému aj zmenou kompetencií v rámci samosprávy a to zredukovaním Slovenska na tri kraje ako to bolo kedysi. Ďalšie peniaze sa ušetria postupným zavedením pracovnej povinnosti a teda odstránením dávky v nezamestnanosti a sociálnych podpor, zredukovaním počtu pracovníkov úradov práce, zrušením hovorcov ministerstiev a riaditeľov štátnych podnikov, znížením finančnej podpory pre politické strany a hnutia zákazom billboardovej a mediálnej kampane, znížením luxusu pri obstarávaniach  štátu na štandard. Znížime zavedením platovým stropom platy manžérom štátnych podnikov. 
              Zriadením priemyslu recyklujúceho odpad a odkupovaním jeho produktov zo strany štátnych potrieb ušetríme tiež značné prostriedky, napr.zmesou vhodnou pod nové vozovky a pod. Vytvorením nových lacných technológii v oblasti stavebníctva,  znovuzriadením viacerých konzervárni ovocia, podnikov na výrobu vratných sklených obalov, drevospracujúceho a nábytkárskeho priemyslu a so  znovaoživením poľnohospodárstva aj semenárskych podnikov, atď., vytvoríme aj dostatočné kapacity pre vývoz takýchto artiklov, alebo výmenu za potrebné iné tovary a služby. 
              V dlhodobom horizonte počítame s návratom strategických podnikov znova pod správu štátu, čo zlacnie všetky životne doležité médiá aj pre priemysel. Postupne znova vybudujeme vlastný slovenský priemysel a hospodárstvo tak, že financie sa nebudú vyvážať preč zo Slovenska. Budeme súdnou reformou tak brániť záujmy štátu, aby  cudzie subjekty nemohli bez dosledkov škodiť Slovenskej republike.
              Zrušíme terajší systém výberových konaní, ktoré neriešia žiadnu korupciu, ale spomaľujú výstavbu štátu, oberajú domácich o prácu a znemožňujú rozvoj Slovenskej republiky. Udeľovať zákazky prednostne štátnym či domácim firmám je určite lacnejšie, ako nič neriešiace výberové konania. Na riešenie korupcie je tu polícia. Trestať sa budú len skutoční podvodníci, na to sú tu orgány štátu, ktoré budú nezávislé, ktorých úlohou je riešiť trestnú činnosť. 

















NÁRODNÝ front SLOVENSKA – NfS
-politické hnutie pre dosiahnutie a obnovu dostojného života Slovákov cez zjednotenie všetkých vlasteneckých, pronárodných a sociálne solidárnych síl na základe odmietnutia imperializmu, logiky vojny, neoliberalizmu a jeho zhubných ideológií, postavené na pilieroch vlastenectva, kresťanskej či humánnej morálky a sociálnej spravodlivosti, združujúce roznych sympatizantov pol.strán, hnutí, občianske združenia, neziskové organizácie, rozne záujmové a iné občianske organizácie a predovšetkým ľudí dobrej vole, ktorí chcú konečne hrdý, suverénny a sociálne spravodlivý štát, na spomenutých pilieroch. 

Krosnianska 45, KOŚICE 0402
milosvychod@gmail.com

Darina Azariová – zástupca pre mesto a okres Partizánske,
Tomáš Radulay – zástupca pre mesto Brezová pod Bradlom a okres Myjava,
Dagmar Winklerová – zástupca pre mesto a okres Žilina,  
František Tilka –  mesto a okres Turčianske Teplice, Rudolf Sulek – mesto a okres Trnava,
Dušan Dugi – obec Perín-Chym a zástupca pre okres Košice-okolie,
Mária Jurčíková – zástupca pre mesto a okres Nové Zámky, 
Ivan Murgaš – mesto a okres Banská Bystrica, Marián Ferčák – mesto a okres Trebišov,
Ladislav Šimko –  mesto a okres Poprad, Helena Kopkova – mesto a okres Vranov/n.Topľou.

